Borelj: Cilj sankcija je zaustavlajnje ruskih trupa\nTanjug 8. aprila 2022. 12:03\nBRISEL – Savet EU povrdio je danas da je u svetlu „kontinuiranog agresorskog rata Rusije protiv Ukrajine i prijavljenih zločina koje su počinile ruske oružane snage u Ukrajini“, odlučio da uvede peti paket ekonomskih i individualnih sankcija Rusiji, koji bi trebalo da pojača pritisak na rusku vladu i privredu i ograniči ”resurse Kremlja za agresiju”.\n„Ove najnovije sankcije usvojene su nakon zločina ruskih oružanih snaga u Buči i drugim mestima pod ruskom okupacijom. Cilj naših sankcija je da zaustave bezobzirno, nehumano i agresivno ponašanje ruskih trupa i da razjasnimo donosiocima odluka u Kremlja da njihova nezakonita agresija ima veliku cenu“, poručio je šef diplomatije EU, Žospe Borelj.\nIz Saveta EU navode da peti paket sankcija protiv Rusije sadrži zabranu kupovine, uvoza ili prenosa uglja i drugih čvrstih fosilnih goriva u EU ako potiču iz Rusije ili se izvoze iz Rusije, od avgusta 2022.\nZabranjuje se pristup EU lukama plovilima registrovanim pod zastavom Rusije, a odstupanja se odobravaju za poljoprivredne i prehrambene proizvode, humanitarnu pomoć i energetiku, što ukljucuje i izuzeće od sankcija za izvoz ruske nafte u Srbiju.\nUvedena je zabrana bilo kog ruskog i beloruskog preduzeća u drumskom saobraćaju unutar EU, uključujući i tranzit, a odstupanja se takođe odnose na farmaceutske, poljoprivredne i prehrambene proizvode, uključujući pšenicu.\nIz EU u Rusiju se zabranjuje izvoz mlaznog goriva i druge robu kao što su kvantni računari i napredni poluprovodnici, vrhunska elektronika, softver, osetljive mašine i transportna oprema, a uvoz se zabranjuje za drvo, cement, đubriva, i luksuznu robu kao sto su vodka i kavijar.\nUvedena je i opšta zabrana učešća ruskih kompanija u javnim nabavkama u državama članicama, isključivanje svake finansijske podrške ruskim javnim organima, a zabranjena je prodaja Rusiji i Belorusiji novčanica i prenosivih hartija od vrednosti denominiranih u bilo kojoj zvaničnoj valuti država članica EU.\nUvedena je i potpuna zabrana transakcija za četiri ključne ruske banke, koje predstavljaju 23 procenata tržišnog udela u ruskom bankarskom sektoru, ukljucujući i drugu najveću rusku banki, VTB, čime će one biti potpuno odsečene od tržišta EU.\nEU je proširila i spisak sankcionisanih lica, uključujući ruske oligarhe, zvanicnike, poslovne ljude, predstavnike medija, za koje je procenjeno da su imali ”ulogu u invaziji” i ”manipulaciji informacijama”.\nRestriktivne mere su obuhvatile i porodice sankcionisanih, kako bi se ”osiguralo da se sankcije EU ne zaobilaze”.


fejsbuk, facebook krade brojeve telefona\nMarijana Prokopović jun 30, 2013 17:43 h IT Vesti, Srbija, Super dodatak, Vesti 0\nUkoliko ste „skinuli“ android aplikaciju za Fejsbuk, to automatski znači da je ova društvena mreža preuzela broj mobilnog telefona sa uređaja na koji instalirate aplikaciju. Sve to će se desiti čak i ako nemate profil na Fejsbuku, niste prijavljeni za aplikaciju i niste pristali da svoj broj podelite sa ovom društvenom mrežom.\nDa je ovo tačno potvrdili su i u samoj kompaniji Fejsbuk, ali tek nakon što je ovaj „bag“ prijavio provajder softvera za bezbednost „Simantek“.\nIz kompanije Fejsbuk „obećavaju“ da će problem biti rešen u sledećoj verziji aplikacije, a portparol Fejsbuka kaže da kompanija veruje da je do kvara došlo u februaru ove godine.\nPortparol „Simanteka“ izjavio je da je bilo koji smartfon sa android sistemom mogao postati izvor problema.\n„Prvi put kad lansirate Fejsbuk aplikaciju, čak i pre nego što se ulogujete, vaš broj telefona biće poslat preko interneta do Fejsbukovih servera. Vi ne morate da date vaš broj telefona, da ste ulogovani, da otpočnete određenu radnju, niti čak da imate Fejsbuk nalog, a da ovo ne bi moglo da vam se desi“, piše u upozorenju na blogu „Simanteka“.


Na okupu: Lideri bosanskih Srba sa premijerom Aleksandrom Vucicem i predsednikom Tomislavom Nikolićem\nPredsednik i premijer Srbije Tomislav Nikolić i Aleksandar Vučić nisu pružili podršku, ali ni na koji način nisu želeli da utiču na promenu političkih stavova legitimno izabranih političara u Republici Srpskoj povodom održavanja najavljenog referenduma, saopšteno je u zajedničkoj izjavi predsednika i premijera Srbija.\nSrbija će bez obzira na određene razlike u viđenjima situacije u regionu uvek podržati srpski narod, građane Republike Srpske i njene insitucije, dodaje se u zajedničkoj izjavi Nikolića i Vučića, nakon završenog sastanka sa srpskim liderima u BiH.\nBosanski lideri na sastanku u Predsedništvu Srbije\nSastanku su prisustvovali član Predsedništva BiH Mladen Ivanić, predsednik RS Milorad Dodik, predsednica Vlade RS Željka Cvijanović i predsednik Srpske demokratske stranke (SDS) Mladen Bosić.\nNakon sastanka, Dodik je susret ocenio kao „ozbiljan i kreativan“ i dodao da su na njemu ponovljeni stavovi zvaničnika Srbije da se Beograd neće mešati u odluke Banjaluke, te da je na političarima u manjem bh. entitetu da procene sve opasnosti koje njihove odluke nose.\n„Na nama je odgovornost vezano za sve odluke u Republici Srpskoj. Republika Srpska smatra da sve što čini, čini u skladu sa zakonima. Republika Srpska smatra da postoji određena spekulacija vezana za prava i ono što jeste Dan RS i Republika Srpska je jedinstvena u pogledu da se odbrani Dan RS 9. januar i u tom pogledu će se nastaviti dalje aktivnosti“, rekao je Dodik novinarima ispred zgrade Predsedništva Srbije.\nNa direktno pitanje da li će referenduma biti ili ne, Dodik je odgovorio: "Ja sam ponosan na Srbiju."\nSvima nam je stalo da se vratimo politici kompromisa, ali bošnjački predstavnici moraju da shvate da je vreme osionosti prošlo, rekao je nakon sastanka član Predsedništva BiH Mladen Ivanić. On je dodao da će Srbi nastaviti da obeležavaju 9. januar.\n„Biće narednih dana vrlo složenih i situacija i prilika, ali mislim sa jednom vrstom razuma, koji se ogleda u tome da Sarajevo treba da prihvati činjenicu da je Srbima stalo do 9. januara, a mi ćemo naći način kako ćemo to do Ustavnog suda provesti, da se sačuva dignitet srpskog naroda u Bosni i Hercegovini. Nama je svima stalo da se vratimo politici kompromisa, ali boga mi, to ne mogu samo Srbi. Moraju to da shvate i predstavnici posebno bošnjačkog naroda. Moraju da prestanu više da izazivaju stvari do kojih je nama jako stalo i da shvate da je vreme osionosti prošlo i da vreme osionosti nikome ništa dobro doneti neće“, rekao je Ivanić.\nReferendum je odluka nas u Republici Srpskoj i mi smo opredeljeni da idemo na način na koji smo se o tome dogovorili, rekla je premijerka RS Željka Cvijanović.\n„Rukovodstvo svih političkih partija sa sedištem u Republici Srpskoj je donelo odluku da se ide na referendum. Narodna Skupština je bila mesto gde je ta odluka donesena i mi apsolutno razumemo važnost održavanja tog referenduma i ne vidimo razloga za bilo kakvu galamu koja je usledila svih ovih sedmica nakon toga u okviru Bosne i Hercegovine“, izjavila je Cvijanović.\nLider opozicione Srpske demokratske stranke (SDS) Mladen Bosić izrazio je zabrnutost zbog situacije u regionu i apelovao na sve da ne dozvole da dođe do zaoštravanja koje bi, kako je rekao, „izamklo kontroli i vratilo nas 20 godina unazad“.\n„Nažalost, mnoge stvari podsećaju na ’91. i izgleda da mnogi od nas nismo makli dalje od početka u nauku šta sve može da se izrodi ukoliko se situacija dovede do usijanja“, rekao je Bosić.\nUvertira za sastanak\nPremijer Srbije je uoči sastanka rekao da se ovaj susret "mogao preskočiti", pošto je svako od učesnika već doneo odluku (o referendumu u RS-u).\n"Ja ne kršim dogovore koje postignemo. Ne idem u javnost šta je moja politika. Ne podnosim laka i popularna rešenja, kojima je narod oduševljen", rekao je Vučić.\nDodao je da njemu nije data mogućnost da iznese svoje mišljenje o tome, kao i da su svi u Bosni i Hercegovini doneli odluke za koje smatraju da su u njihovom najboljem interesu i da su za njih sami odgovorni.\nPodsetimo, uoči dolaska u Beograd Milorad Dodik je izjavio da će referendum o Danu Repubike, zakazan za 25. septembar, biti održan i da "nema zabrane koja bi to mogla da spreči".\nVučić i Čović: Bez prepreka za dobre regionalne odnose\nHrvatski član Predsedništva BiH i predsednik Hrvatske demokratske zajednice u BiH, Dragan Čović, izjavio je u Beogradu da nije iznenađen odlukom predsednika Republike Srpske Milorada Dodika da ne odustane od referenduma o Danu RS.\nČović je, nakon susreta sa premijerom Srbije Aleksandrom Vučićem, ocenio da se 26. septembra (dan posle najavljenog refenduma u RS) "ništa neće promijeniti" a da su stvorene preterane tenzije oko referenduma o Danu RS.\n"Stvorili smo pretjerane tenzije, neću reći oko trivijalnog pitanja, da ne povrijedim one koji traže da se definiše datum", rekao je Čović.\nNada u bolje srpsko - hrvatske odnose: Aleksandar Vučić i Dragan Čović u Beogradu\n"Nije me ništa iznenadilo. Ovih dana sam davao komentare i kada sam rekao da očekujem da će se referendum održati ja sam sugerisao svim svojim kolegama da odluke Ustavnog suda BiH nisu za komentiranje, kao što nisu ni odluke Vijeća za implementaciju mira", rekao je Čović.\n"Ne bih oko toga pretjerano spekulisao, previše naglaska smo stavili na jedno pitanje, umjesto da se bavimo životnim pitanjima", rekao je on.\nPremijer Srbije Aleksandar Vučić je rekao da su Srbija i Republika Srpska u najboljim mogućim odnosima i da će tako biti i ubuduće, kao i da Srbija poštuje integritet BiH.\n"Činićemo sve da očuvamo mir i regionalnu stabilnost", rekao je Vučić posle susreta sa Čovićem.\nO referendumu u RS: Dragan Čović na konferenciji za medije nakon sastanka sa Aleksandrom Vučićem\n"Referendum će da se održi, mi smo uvek uz RS, odluku da se ne mešamo, da im ne određujemo, da ne utičemo na njihovu odluku, izneo sam nešto drugačije ideje, nisam ih nametao, razgovarali smo, mislim da je predsednik Nikolić mudro rukovodio sastankom. Rukovodio sam se interesima srpskog naroda s obe strane Drine. Poneli smo se odgovorno i ozbiljno, to ne znači da morate da se ulagujete sopstvenom narodu. RS neće nedostajati pomoć Srbije. Ne pada mi na pamet da kažem bilo koju ružnu reč", rekao je Vučić.\nOn je rekao i da Srbija “nije pitana i da se nije mešala“, ali da bi „oni koji bi da igraju na kartu srpskog nejedinstva mogli da zaborave na to“.\n"Nije ovo vreme u kome je Milošević uvodio sankcije Karadžiću, Tadić pisao negativne tekstove o Dodiku, mi ćemo da se sastajemo, Srbija je bila i biće uz RS, svako ko pomisli da gazi mora da zna da je to nemoguće, ali ne moramo da se saglasimo u svakom političkom potezu."\nInače, Vučić i Čović su zajednički izrazili nadu i uverenje da će srpsko-hrvatski odnosi biti ubuduće značajno bolji, te da suštinske prepreke za takav razvoj situacije na Balkanu ne postoje.\nJanjić: Priča o RS i BiH se nastavlja\nStav predsednika i premijera Srbije da ne pružaju podršku, ali i da ne žele da utiču na promenu stavova lidera RS-a predstavlja, prema oceni direktora Foruma za etničke odnose Dušana Janjića, najbolji mogući izlaz Beograda iz vrlo neprijatne situacije u kojoj se našao u momentu zakazivanja konsultacija sa srpskim predstavnicima u BiH.\n“Na ovaj način Beograd drži distancu od eventualno negativnih posledica, ali ostavlja prostor za dogovor. Ne oko toga da li će referenduma biti, referenduma će očigledno biti, nego oko toga kako će on biti politički interpretiran i sad je to na Banjaluci, Sarajevu i izaslaniku Valentinu Incku da se dogovore. Očekujem nastavak ozbiljnih političkih pregovora, naravno i međusobnih optuživanja. Sve u svemu, priča o RS i BIH se nastavlja. Beograd nije smeo preduboko da uđe."\nSastanak sa liderima BiH u Beogradu najavljen je posle "hitnih konsultacija" srpskog državnog vrha, a nakon što je Upravni odbor Saveta za primenu mira u BiH pozvao RS da ne održi referendum o Danu RS.


Oboren tender za nabavku skenera, magnetne rezonance i rendgena 03:42 AM\t19 Jun 2013\tNaslovnaPromocijaBiografijeBolesti-SindromiBolestiAlergijeAlternativna medicinaBolesti disajnih organaBolesti zavisnostiDermatologijaDijagnostikaEndokrinologijaGastroenterologijaGerontologijaGinekologijaHirurgijaInfektologijaKardiovaskularna oboljenjaMedicina radaOftamologijaOnkologijaORLOrtopedijaOstale bolestiPedijatrijaPsihijatrijaRadiologijaReumatologijaStomatologijaTransfuzologijaUrologijaSaznajte višeIstraživanjaVestiBorba protiv rakaKorupcija u zdravstvuReforma zdravstvenog sistemaInvesticije u zdravstvuZanimljivostiOstale vestiIstraživanjaAktuelnostiIshranaLepotaLjubav i sexTrudnoćaMatične ćelijePrevencijaRekreacijaRoditeljstvoŽivotIz drugog uglaŽivotna sredinaFarmacijaLekoviŠta treba znati o lekovimaSaveti farmaceutaStručni deoVodiči dobre prakseE-zdravstvoEpidemiološki nadzorMedicinska literaturaPravni deoMedicinski otpadZdravstveni menadžmentKorisne informacijeSaveti o zdravlju u slici i rečiAdresarKatalog web sajtovaNa putovanjuUputstva i savetiPitajte lekaraOdgovori lekaraVideoVestiUsluge i oglasiBolestiPrevencijaDonacija organaEstetska hirurgijaFarmakologijaGenetikaGinekologijaPromocijaRečnik\tPozicija:\nVesti\tDonacija Urgentnom centru 7.000 evra sreda, 19 jun 2013 02:42\tNovac su donirale članice Srpskog udruženja za energiju vetra koje su umesto proslave Svetskog dana vetra 15. juna odlučile da doniraju novac. Urgentnom centru Kliničkog centra Srbije (KCS) uručena je danas donacija od 7.000 evra za nabavku aparata i opreme.\nNovac su donirale članice Srpskog udruženja za energiju vetra (SEWEA),\nUvodjenje elektronskih zdravstvenih knjižica\nsreda, 19 jun 2013 02:42\tNova kartica će koštati 500 dinara i imaće rok važenja deset godina. – Za najsiromašnije – besplatno\nNarednog meseca počinje zamena papirnih zdravstvenih knjižica elektronskim i biće završena do kraja 2015. godine, kada se očekuje da će oko sedam miliona ljudi imati novi dokument. Opširnije... Dodaj novi komentar\nsreda, 19 jun 2013 02:42\tSrpsko zdravstvo je i zvanično na poslednjem mestu u Evropi, i sa veoma visokim stepenom korupcije. Podrška vlasti akciji SMS-om protiv korupcije je „ironična i cinična“ poručuju lekari.\nGodišnje se za zdravstvo iz srpskog budžeta izdvoji oko dve milijarde evra, i značajan deo tog novca završi u privatnim džepovima kroz korupciju, pre svega putem javnih nabavki i nameštenih tendera.\nsreda, 19 jun 2013 02:42\tU okviru projekta "Razvoj palijativnog zbrinjavanja u Republici Srbiji", koji se finansira iz pretpristupnih fondova Evropske unije, u ponedeljak će direktorima zdravstvenih ustanova svečano biti dodeljena 54 vozila za palijativno zbrinjavanje.\nKategorija rad na određeno vreme u zdravstvu ne postoji sreda, 19 jun 2013 02:42\tMinistarka zdravlja Slavica Đukić Dejanović izjavila je danas u Domu zdravlja u Despotovcu "da kategorija rad na određeno vreme u zdravstvu ne postoji".\nPostoji samo ugovorni radnik koji u radno pravnom smislu ima ista prava kao i radnik na neodrdejeno vreme, objasnila je ministarka reagujući na primedbu rukovodstva Doma zdravlja da imaju pet, šest lekara koji rade četiri pet godina na određeno vreme i zato ne mogu dobiti specijalizaciju.\nsreda, 19 jun 2013 02:42\tOko 500 pacijenata čeka na kolonoskopski pregled jer Fond za zdravstveno osiguranje nije obezbedio dezificijens\nKo bi rekao da živimo u 21. veku.Kolonoskopski pregledi u Kliničko-bolničkom centru Srbije ne rade se već mesec dana jer Republički fond za zdravstveno osiguranje (RFZO) nije obezbedio sanitetska i medicinska sredstva, saznaje Kurir.\nsreda, 19 jun 2013 02:42\tSrbija svake godine izdvoji oko 15 miliona evra za potrošni materijal u radiologiji, odnosno za filmove digitalnih i analognih aparata i razvijače.\nOvaj trošak bio bi potpuno nepotreban ukoliko bi se kao svuda u svetu koristila elektronska arhiva medicinskih slika i kada bi se radiološki snimci snimali na diskove.\nsreda, 19 jun 2013 02:42\tPredsednik Narodne skupštine Srbije Nebojša Stefanović i zabavljač Predrag Vuković Pedjolino otvorili su u subotu Beogradu kampanju "Prioritet za decu i trudnice", čiji je cilj promovisanje dečjih prava."Moramo da pokažemo više brige i pažnje, i da nam odgovorno roditeljstvo i briga o deci bude prioritet", rekao je Stafanović, koji je i predsednik skupštinskog Odbora za prava deteta.\nDobra vest: Milioni za nove rendgene! Loša vest: Niko ih ne koristi sreda, 19 jun 2013 02:42\tMinistarstvo zdravlja kupovalo je po paprenim cenama radiološke uređaje pojedinim ustanovama u Srbiji koje nisu imale radiologa ili adekvatnu prostoriju za uređaj, pa im je neotpakovan stajao mesecima. Prošle godine 64,2 miliona dinara plaćen je skener za Klinički centar gde se dnevno uradi samo 12 pregleda.\nTenderom 3/2011 Ministarstvo zdravlja, na čijem je čelu tada bio Zoran Stanković, kupilo je pet CT skenera namenjenih za zdravstvene ustanove u Srbiji.\nsreda, 19 jun 2013 02:42\tVrhovni sud Sjedinjenih Američkih država doneo je 13. juna jednoglasnu presudu da se ljudski geni ne mogu patentirati. Reč je o istorijskoj odluci koja će olakšati brojna medicinska istraživanja, tvrde stručnjaci.\nAmerički sud odbacio je zahtev za patent na dva gena za koja se veruje da povećavaju rizik obolevanja od raka dojke i jajnika. Odbačene zahteve podnela je kompanija “Myriad Genetics Inc” iz Jute, kojatvrdi da je prva izolovala te gene, prenosi birtanski Gardijan.\nsreda, 19 jun 2013 02:42\tSa menadžmentom prestižne klinike Mejo dogovoreno je da lekari Kliničkog centra Srbije idu na usavršavanje u Ameriku od tri do 12 meseci. U julu će krenuti prvo dvoje lekara\nLekari Kliničkog centra Srbije (KCS) ubuduće će se usavršavati na prestižnoj američkoj klinici Mejo iz svih oblasti medicine.\nTržište lekova stabilizovano, nedostaju pojedini citostatici\nKCS ne radi kolonoskopske preglede zbog nestašice dezinficijenasa\nMedicinski bum: Veštački organi, od oka, do srca Dok se čeka organ za transplantaciju...\nStrana 1 od 77\t« Početak Prethodna 1 2 3 4 5 6 7 8 9 10 Sledeća Kraj »\tPRATITE NAS


Naslovna » Arhiva » Aktuelnosti 2018.\naktuelnosti 2018. godine\nODRŽAN PRVI SASTANAK GRUPE ZA NESTALA LICA\nU organizaciji Međunarodne komisije za nestala lica (MKNL) održan je prvi sastanak Grupe za nestala lica (GNL) u Herceg Novom, Crna Gora. GNL je formirana na osnovu Okvirnog plana, koji su u novembru ovegodine u Hagu potpisali predstavnici domaćih institucija nadležni za traženje nestalih lica u Republici Srbiji, Republici Hrvatskoj, Bosni i Hercegovini i tzv. Kosova sa ciljem da nadzire rad na aktivnostima predviđene ovim planom.\nNa sastanku GNL definisani su naredni koraci za rešavanje što većeg broja od oko 12.000 nerešenih slučajeva nestalih lica. Usvojen je tekst Radnih pravila i procedura GNO kao i okviran plan rada za naredne dve godine. U tom smislu formiraće se dve operativne grupe koje će činiti stručna lica u cilju rada na rešavanju neidentifikovanih posmrtnih ostataka koji se nalaze u mrtvačnicama u celom regionu, bazi podataka aktivnih slučajeva nestalih lica na prostoru bivše Jugoslavije, procedurama za razmenu podataka o nestalim licima i mogućim lokacijama grobnica, kao i učešću na eskhumacijama od zajedničkog interesa.\nPredstavnici nadležnih domaćih institucija su ovim potvrdili svoju posvećenost u rešavanju ovog osetljivog pitanja kao i predanost budućem zajedničkom radu.\n06. novembar 2018. godine\nPOTISAN OKVIRNI PLAN ZA REŠAVANjE PITANjA NESTALIH LICA IZ SUKOBA NA PODRUČJU BIVŠE JUGOSLAVIJE\nDana 06. novembra 2018. godine u sedištu Međunarodne komisije za nestala lica u Hagu, potpisan je Okvirni plan za rešavanje pitanja nestalih lica iz sukoba na području bivše Jugoslavije.\nPotpisnici Okvirnog plana su predstavnici domaćih institucija nadležnih za traženje nestalih lica, u vezi sa oružanim sukobima na prostoru bivše Jugoslavije 1990-tih godina, Republike Srbije, Crne Gore, Bosne i Hercegovine, Republike Hrvatske i tzv. Kosova.\nPotpisivanje Okvirnog plana je predviđeno Deklaracijom o nestalim licima koju su potpisale države članice Evropske unije i učesnice Berlinskog procesa za region Zapadnog Balkana, 10. jula 2018. godine na Samitu u Londonu.\nOkvirni plan ima za cilj da se ubrza proces i intenzivira multilateralna saradnja u cilju traženja i identifikacije 12.000 lica koja se još uvek vode kao nestala iz sukoba na području bivše Jugoslavije i uklone prepreke u rešavanju što većeg broja slučajeva nestalih lica u narednih pet godina.\nOkvirni plan se sastoji od pet osnovnih aktivnosti koje obuhvataju aktivnosti na rešavanju oko 4.000 neidentifikovanih posmrtnih ostataka na celom području bivše Jugoslavije, razmenu podataka o slučajevima nestalih lica među domaćim institucijama i sa porodicama nestalih putem „Baze podataka aktivnih slučajeva osoba nestalih usled oružanih sukoba u bivšoj Jugoslaviji tokom 1990-ih“, razmenu informacija o mogućim lokacijama skrivenih grobnica i učešće na ekshumacijama od zajedničkog interesa zainteresovanih strana, uključivanje porodica nestalih u proces i organizovanje zajedničkih komemoracija povodom obeležavanja Međunarodnog dana nestalih lica.\nVeljko Odalović, predsednik Komisije, je tom prilikom izjavio da će Okvirni plan ubrzati multilateralnu saradnju domaćih institucija nadležnih za traženje nestalih lica kao i da će kroz ovu saradnju, imajući u vidu karakter sukoba 1990-tih godina, sigurno doći do napretka u rešavanju konkretnih slučajeva nestalih lica. Tom prilikom je uputio apel međunarodnoj zajednici i međunarodnim institucijama i organizacijama koje poseduju informacije o grobnicama da ih dostave domaćim institucijama kao bi ih stavili u funkciju traženja nestalih lica. Takođe, naglasio je da će preostali posao biti težak ali da je jako važno da smo kroz kroz ovaj okvirni plan ujedilili snage i da njegova implementacija treba pokazati da prema svim žrtvama imamo jednak odnos.\nKOMISIJA ZA NESTALA LICA I RADNA GRUPA ZA PRIKUPLjANjE ČINjENICA I DOKAZA U RASVETLjAVANjU ZLOČINA NAD PRIPADNICIMA SRPSKOG NARODA I OSTALIH NACIONALNIH ZAJEDNICA NA KIM, PREZENTOVALE SU RAD PREDSTAVNICIMA MEĐUNARODNIH ORGANIZACIJA I AMBASADA U BEOGRADU\nDana 25. oktobra 2018.godine članovi Radne grupe za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji (u daljem tekstu: Radna grupa) zajedno sa predstavnicima Komisije za nestala lica (u daljem tekstu: Komisija), prezentovali su danas predstavnicima ambasada i međunarodnih organizacija u Beogradu rezultate dosadašnjeg rada i zatražili od onih organizacija koje poseduju dokumentaciju o zločinima da je stave na raspolaganje radi nastavka rada na njihovom rasvetljavanju.\nNakon prezentacije, predsedavajući Radne grupe i predsednik Odbora za Kosovo i Metohiju Milovan Drecun i predsednik Komisije i član Radne grupe Veljko Odalović izjavili su da očekuju da se arhive međunarodnih predstavnika, posebno onih kontigenata KFOR-a koji su imali pun mandat na AP KiM, otvore i stave u funkciju traženja nestalih lica i prikupljanja dokaza o počinjenim zločinima.\nVeljko Odalović, naveo je da je Radna grupa pripremila nekoliko desetina primera dokumenta KFOR, OEBS, UNMIK, EULEKS i Haškog tribunala koje govore o postojanju njihovih arhiva koja su tom prilikom predstavnicima međunarodne zajednice prezentovana. Naglasio je da je nedopustivo da postoje nerasvetljeni slučajevi. Apelovao je na predstavnike ambasada da pozovu svoje predstavnike koji su imali odgovornost u okviru kontigenata KFOR, da pregledaju svoje arhive i stave ih u funkciju traženja nestalih lica, jer informacije o nestalima traže podjednako porodice i Srba i Albanaca. On je izrazio uverenje da će mnogi ovi slučajevi dobiti epilog na sudu, jer je uspostavljena direktna komandna odgovornost OVK i najavio rad na još pet operativnih zona.\nOn je istakao da je Radna grupa formirala jedinstvenu i preciznu bazu podataka o počinjenim zločinima na teritoriji KiM od 1998. do 2000. godine, što je u skladu sa mandatom koji ima specijalizovano tužilaštvo, kao i da je obradila ukupno 1.630 događaja i 3.573 dokumenta za dve operativne zone, Drenica i Dukađini. To je dokumentacija kojom se dokazuje organizaciona struktura terorističke OVK, što je bitno za utvrđivanje komandne odgovornosti, a koju smo predali specijalizovanom tužilaštvu. Pokazali smo da međunarodno prisustvo na AP KiM raspolaže informacijama i dokumentacijom na osnovu koje mogu da se utvrde događaji koji još nisu rasvetljeni.\nDEPOLITIZOVATI PROCES TRAŽENjA NESTALIH LICA\nDana 24. oktobra 2018. godine, u Palati „Srbija“, u Komisiji za nestala lica, održan je sastanak sa Seržom Bramercom, glavnim tužiocem Mehanizma za međunarodne krivične tribunale, u okviru njegove trodnevne posete Republici Srbiji.\nVeljko Odalović, predsednik Komisije za nestala lica, sagovornika je informisao o svim aktivnostima koje Republika Srbija preduzima radi pronalaženja posmrtnih ostataka nestalih lica i njihove identifikacije, a sve u cilju davanja odgovora porodicama o sudbinama njihovih najmilijih. Predočio je podatak da je od 35 000 lica koja su se vodila kao nestala na prostoru bivše SFRJ rešeno preko 72 % slučajeva, kao i da se trenutno traga za još 10 280 nestalih lica. Podvukao je da je Republika Srbija odgovorno pristupila i realizovala zahteve koji su joj upućeni od strane svih učesnika u ovom procesu. Preneo jeda je aktuelno rešavanje dva zahteva koja je uputila Republika Hrvatska na poslednjem bilateralnom sastanku.\nPredsednik Komisije je, s tim u vezi, istakao da očekuje iste napore svih nadležnih tela za traženje nestalih lica, kao i punu koordinaciju, kako na regionalnom tako i na međunarodnom planu. U ovom procesu, pored saradnje nadležnih tela, neophodna je i pomoć relevantnih međunarodnih organizacija, posebno onih koje su imale i još uvek imaju svoje prisustvo u regionu. Kao jedan od ključnih prioriteta izdvojen je pristup arhivama, kako nacionalnim tako i arhivama međunarodnih organizacija.\nVeran Matić, specijalni izaslanik Predsednika Republike za rešavanje pitanja nestalih lica sa Republikom Hrvatskom, naglasio je da je depolitizacija procesa traženja nestalih lica i njegovo rešavanje od suštinskog značaja za postizanje sveobuhvatnog pomirenja i stabilizacije odnosa u regionu.\nSerž Bramerc je istakao da nije potrebno dodatno uveravanje o važnosti konkretnog pitanja, koje pored svoje kompleksnosti i osetljivosti, ima i sklonost ka politizaciji. Preneo je da je o tome ranije vodio razgovor sa Kolindom Grabar Kitarović, predsednicom Republike Hrvatske, a na jučerašnjem sastanku sa Aleksandrom Vučićem, predsednikom Republike Srbije, takođe je dat značaj ovom pitanju. Izneo je mišljenje da bi trebalo apelovati na široku javnost da pruži informacije koje bi doprinele rešavanju konkretnih slučajeva nestalih lica.\nKonstatovao je da je Haški tribunal u fokusu svog mandata imao istrage i procesuiranje odgovornih za počinjene zločine. Sada, kada je u fazi tranzicije od tužilačkog organa, ima mogućnosti da kroz kapacitet Rezidualnog Mehanizma pruži dodatnu pomoć rešavanju pitanja nestalih lica i na taj način bude deo pozitivnog razvoja u regionu. Ocenio je kao važne korake na ovom planu usvajanje Deklaracije o nestalim licima na londonskom Samitu, kao i predstojeće potpisivanje Okvirnog plana u Hagu. Istakao je spremnost za unapređenje neposredne saradnje i pristup nadležnih tela za traženje nestalih lica arhivama Haškog tribunala. Preneo je da je o značaju pružanja političke podrške i finansijske pomoći ovom procesu već razgovarao sa najvišim predstavnicima diplomatskog kora akreditovanim u Beogradu.\nVeljko Odalović je istakao da je od izuzetnog značaja osnivanje Specijalizovanih veća i Specijalizovanog tužilaštva za ratne zločine počinjene na Kosovu i Metohiji i preneo sagovorniku da Republika Srbija svakodnevno prikuplja dokazni materijal u cilju krivičnog gonjenja i procesuiranja svih odgovornih. Serž Bramerc se složio sa značajem funkcionisanja konkretnih organa i naglasio da je u stalnoj komunikaciji sa nadležnim predstavnicima.\nNa kraju razgovora Veljko Odalović je sagovorniku uručio publikaciju pod naslovom „Pomozite da se sazna istina o Žutoj kući“ i apelovao da pitanje svih žrtava koje se dovode u vezu sa „Žutom kućom“ konačno dobije svoj epilog.\nEKSHUMIRANO 15 ŽRTAVA „OLUJE“ NA PODRUČJU KARLOVAČKE ŽUPANIJE\nDana, 23. oktobra 2018. godine na području Karlovačke županije, nadležni organi Republike Hrvatske, završili su proces ekshumacija, sa registrovanih grobnih mesta, na kojima su pokopani posmrtni ostaci žrtava srpske nacionalnosti koje su stradale u akciji hrvatske vojske i policije „Oluja”.\nProces ekshumacija na ovom području trajao je 6 radnih dana i ekshumirani su posmrtni ostaci 15 lica i to na mesnom groblju u Ličkoj Jesenici (5), groblje Svetog Petra u Dugoj Resi (1), mesno (pravoslavno) groblje u Malom Kozincu (6), mesnom groblju u Gornjem Sjeničku (1), mesnom groblju Božić u Podgorju Krnjačkom (1) i na mesnom groblju u Tušiloviću (1). Prema preliminarnim podacima 5 tela je ženskog pola, 8 tela muškog pola, a za 2 tela nije bilo moguće utvrditi pol.\nSvi ekshumirani posmrtni ostaci su transportovani u Zavod za sudsku medicinu i kriminalistiku Medicinskog fakulteta u Zagrebu gde će se uzeti uzorci radi identifikacije metodom DNK analize a potom i obaviti njihova identifikacija.\nUtvrđeno je, da je su na mesnom (pravoslavnom) groblju u mestu Plaški u ranijem periodu po pojedinačnim zahtevima porodica ekshumirani posmrtni ostaci 2 lica, na osnovu preliminarno utvrđenog identiteta.\nU skladu sa potpisanim međudržavnim dokumentima sa Republikom Hrvatskom i na osnovu njih postignutih dogovora, ekshumacijama su u svojstvu posmatrača prisustvovali predstavnici Komisije za nestala lica.\nNastavak ekshumacija je od posebnog značaja za ubrzanje rešavanja slučajeva lica koja se vode kao nestala u vezi sa oružanim sukobima i saradnje nadležnih tela u regionu, imajući u vidu njegov humanitarni značaj, a posebno za članove porodica nestalih lica.\nIZVRŠENA PROVERA TERENA NA LOKALITETIMA MEDEVCE I KARADAK\nNa osnovu informacija dobijenih od strane Rekoma, kao i zahteva Prištinske delegacije, a po naredbi Tužilaštva za ratne zločine, u periodu od 15. do 17. oktobra 2018. godine na teritoriji opštine Medveđa, u blizini sela Medevce, izvršena je provera terena radi utvrđivanja tačnosti informacije o mogućnosti postojanja masovne grobnice.\nOvim aktivnostima pored predstavnika Komisije za nestala lica, MUP – Službe za otkrivanje ratnih zločina, PU Leskovac, PS Medveđa, JKP Medveđa, omogućeno je prisustvo i predstavnicima Prištinske delegacije, Međunarodnog komiteta Crvenog krsta i EULEKS.\nNavedene aktivnosti nisu rezultirale pronalaskom posmrtnih ostataka.\nTakođe, na osnovu informacije dobijene od Prištinske delegacije o mogućnosti postojanja masovne grobnice, po naredbi Tužilaštva za ratne zločine, dana 18. oktobra 2018. godine na lokalitetu Karadak, kod Rudnice, izvršena je provera terena.\nNavedenim aktivnostima su pored predstavnika Komisije za nestala lica, MUP – Službe za otkrivanje ratnih zločina, PU Kraljevo, PS Raška, prisustvovali i predstavnici Prištinske delegacije, Međunarodnog komiteta Crvenog krsta, EULEKS.\nNi ove provere nisu rezultirale pronalaskom posmrtnih ostaka.\nEKSHUMACIJA ŽRTAVA „OLUJE“ NA PODRUČJU KARLOVAČKE ŽUPANIJE\nDana, 16. oktobra 2018. godine na području Karlovačke županije, nadležni organi Republike Hrvatske, otpočeli su proces ekshumacija, sa preostalih registrovanih grobnih mesta, na kojima su pokopani posmrtni ostaci žrtava srpske nacionalnosti koje su stradale u akciji hrvatske vojske i policije „Oluja”.\nOčekuje se da će proces ekshumacija na ovom području trajati 4 radna dana i od svih ekshumiranih posmrtnih ostataka biće uzeti uzorci radi identifikacije metodom DNK analize.\nSprovođenjem ekshumacija nadležni organi Republike Hrvatske, nastavljaju proces ekshumacija grobnih mesta u kojima su pokopane žrtve stradale u akciji hrvatske vojske i policije „Oluja”.\nU skladu sa potpisanim međudržavnim dokumentima sa Republikom Hrvatskom i na osnovu njih postignutih dogovora, ekshumacijama u svojstvu posmatrača prisustvuju predstavnici Komisije za nestala lica.\nNastavak ekshumacija je od posebnog značaja za porodice nestalih lica, koje godinama pokušavaju da pronađu i dostojno sahrane posmrtne ostatke svojih najbližih.\nNA PODRUČJU LIČKO-SENjSKE ŽUPANIJE EKSHUMIRANO 9 POSMRTNIH OSTATAKA ŽRTAVA „OLUJE“\nDana, 10. oktobra 2018. godine na području Ličko-senjske županije, nadležni organi Republike Hrvatske, završili su proces ekshumacija, sa registrovanih grobnih mesta, na kojima su pokopani posmrtni ostaci žrtava srpske nacionalnosti koje su stradale u akciji hrvatske vojske i policije „Oluja”.\nProces ekshumacija na ovom području trajao je 2 radna dana i ekshumirani su posmrtni ostaci 9 lica i to na Pravoslavnom groblju u Vodoteču (3), Gradsko groblje u Otočcu- pravoslavni deo (1), Mesno (pravoslavno) groblje u Doljanima (2) i na mesnom groblju u Rudopolju (3). Od svih ekshumiranih posmrtnih ostataka su uzeti uzorci radi identifikacije metodom DNK analize.\nPrema podacima Komisije do sada je u regionu Like ekshumirano 240 lica i to: na groblju u Gračacu 155, Korenici 27, a nakon toga proces je nastavljen tek u oktobru 2006. godine, ekshumacijom posmrtnih ostataka 58 žrtava na lokaciji Žitnik kod Gospića. U ovom regionu od ukupnog broja ekshumiranih 177 lica je identifikovano i predato porodicama.\nПроцес ексхумација на овом подручју трајао је 2 радна дана и ексхумирани су посмртни остаци 9 лица и то на Православном гробљу у Водотечу (3), Градско гробље у Оточцу- православни део (1), Месно (православно) гробље у Дољанима (2) и на месном гробљу у Рудопољу (9). Од свих ексхумираних посмртних остатака су узети узорци ради идентификације методом ДНК анализе.\nNASTAVLjEN PROCES EKSHUMACIJA POSMRTNIH OSTATAKA ŽRTAVA „OLUJE“\nDana, 09. oktobra 2018. godine na području Ličko-senjske županije, nadležni organi Republike Hrvatske, otpočeli su proces ekshumacija, sa preostalih registrovanih grobnih mesta, na kojima su pokopani posmrtni ostaci žrtava srpske nacionalnosti koje su stradale u akciji hrvatske vojske i policije „Oluja”.\nOčekuje se da će proces ekshumacija na ovom području trajati 2 radna dana i od svih ekshumiranih posmrtnih ostataka biće uzeti uzorci radi identifikacije metodom DNK analize.\nSprovođenjem ekshumacija nadležni organi Republike Hrvatske, nakon pauze od dve godine, nastavljaju proces ekshumacija grobnih mesta u kojima su pokopane žrtve stradale u akciji hrvatske vojske i policije „Oluja”, koji je započeo 2001. godine. Prema podacima Komisije do sada je u regionu Like ekshumirano 240 lica i to: na groblju u Gračacu 155, Korenici 27, a nakon toga proces je nastavljen tek u oktobru 2006. godine, ekshumacijom posmrtnih ostataka 58 žrtava na lokaciji Žitnik kod Gospića. U ovom regionu od ukupnog broja ekshumiranih 177 lica je identifikovano i predato porodicama.\nU BANjA LUCI ODRŽAN SASTANAK O JAČANjU SARADNjE U TRAŽENjU NESTALIH LICA\nDana 14. septembra 2018. godine, u Banja Luci, održan je radni sastanak Komisije za nestala lica Vlade Republike Srbije i Reupbličkog centra za istraživanje rata, ratnih zločina i traženja nestalih lica Ministarstva pravde Republike Srpske.\nCilj sastanka je postizanje dogovora koji se odnosi na unapređenje pravnog okvira saradnje u razmeni raspoloživih inforamacija i raspoložive dokumentacije uz intenziviranje zajedničkog rada na rešavanju pitanja nestalih lica.\nTom prilikom dogovoreni su konkretni mehanizmi buduće saradnje sa ciljem rešavanja pitanja od zajedničkog interesa.\nObostrano je istaknut značaj pitanja otvaranja arhiva, imajući u vidu da je za dalji napredak u pronalasku nestalih lica potrebno da sve strane u regionu kao i međunarodne organizacije otvore svoje arhive kao što je to uradila Srbija jer je zastoj u procesu nastao zbog nedostatka informacija o mogućim mestima grobnica a arhive neosporno poseduju ogromnu dokumentaciju koja može doprineti rešavanju ovog teškog humanitarnog pitanja.\nNa sastanku predsednik Komisije za nestala lica je prisutne informisao i bliže upoznao sa aktivnostima, koje Vlada Republike Srbije preduzima u oblasti rešavanja problematike nestalih lica, saradnji, problemima i aktuelnim stanjem u rešavanju ovog pitanja, i izneo podatke o broju lica koja se još uvek vode kao nestala u službenim evidencijama Komisije u vezi sa oružanim sukobima na prostoru bivše SFRJ, u periodu 1991 – 1995. godine, uz predloge za unapređenje saradnje Komisije i Republičkog centra u ovoj oblasti.\nUSVOJEN TREĆI IZVEŠTAJ O SPROVOĐENjU NACIONALNE STRATEGIJE ZA PROCESUIRANjE RATNIH ZLOČINA\nČlanovi Radnog tela za praćenje sprovođenja Nacionalne strategije za procesuiranje ratnih zločina održali su dana 13.09.2018. godine sednicu, na kojoj je usvojen Treći izveštaj o sprovođenju Nacionalne strategije za procesuiranje ratnih zločina.\nNa sastanku je dogovorena dinamika daljeg rada, kao i da se naredni sastanak, na kome će biti razmatran izveštaj iz četvrtog kvartala tekuće godine, održi početkom oktobra.\nSastankom je predsedavao pomoćnik ministra pravde Čedomir Backović, a prisustvovali su tužilac za ratne zločine Snežana Stanojković, članovi iz Ministarstva unutrašnjih poslova, reda advokature, Apelacionog i Višeg suda u Beogradu i Komisije za nestala lica.\nVlada Republike Srbije usvojila je u februaru 2016. godine Nacionalnu strategiju za procesuiranje ratnih zločina za period od 2016-2020. godine, što je jedna od obaveza iz Akcionog plana za Poglavlje 23, kao jasan pokazatelj posvećenosti Republike Srbije efikasnom procesuiranju ratnih zločina.\nU organizaciji Koordinacije srpskih udruženja porodica nestalih lica sa prostora bivše Jugoslavije, 30. avgusta 2018. godine, u Beogradu, obeležen je Međunarodni dan nestalih lica.\nU Skupštini grada Beograda organizovana je Komemorativna akademija povodom Međunarodnog dana nestalih. Komemorativnu akademiju vodio je predsednik Koordinacije srpskih udruženja porodica nestalih lica sa prostora bivše Jugoslavije, Prof. dr Dušan Čelić uz učešće predsednika Komisije za nestala lica Veljka Odalovića.\nKomemorativnoj akademiji prisustvovala je i predsednica Vlade Republike Srvije koja je tom prilikom poručila da nestali i njihove porodice ne smeju biti taoci neuređenih političkih odnosa među državama u regionu i da ako je zajednički region onda je i zajednička obaveza da se to bolno pitanje konačno reši udruženim snagama, posebno naglasivši da je to jedno od poslednjih nerešenih pitanja koje je posledica rata.\nU svom izlaganju posebno se osvrnula na težinu bola s kojim se nose porodice koje posle toliko godina još uvek ne znaju gde su njihovi najmiliji i kakva ih je sudbina zadesila. Prema njenim rečima, sve priče porodica moraju ostati kao podsetnik da se ne sme prestati u traženju za nestalima kao i da se zločini ne smeju zaboraviti.\nPoručila je da će učiniti sve da saradnja sa drugim stranama u traženju za nestalima bude rasterećena politizacije i da se tretira kao crvena linija, civilizacijska linija preko koje se ne sme prelaziti u dnevno političkoj komunikaciji. Država mora da omogući podršku i pomoć Komisiji za nestala lica i drugim institucijama koje se bave ovom problematikom, poveća njihove kapacitete i poboljša uslove rada, te da omogući saradnju sa drugim državama.\nNa kraju je zaključila da je rešavanje pitanja nestalih lica pitanje dostojanstva jednog društva i načina na koji će graditi budućnost, navodeći da bez zatvaranja ovog pitanja naše društvo koje je mnogo učinilo kao i sva društva u okruženju neće biti u stanju da prevaziđu prošlost i da se okrenu budućnosti.\nPredsednik Komisije za nestala lica Veljko Odalović je istakao da je na današnji dan nerasvetljena sudbina još 10.281 lica, da se Srbija suočila sa posledicama oružanih sukoba i na svojoj teritoriji pronašla izmeštene masovne grobnice sa 900 nestalih i 458 grobnih mesta NN lica, koja su rečnim tokovima doplovila na njenu teritoriju ili koja su nakon boravka u medicinskim ustanovama ili ustanovama socijalne zaštite sahranjena na gradskim grobljima. Sva tela koja su do sada identifikovana predata su zainteresovanim stranama ili porodicama radi sahrane.\nIstakao je da se Srbija suočila i sa istragama pokazavši odgovoran odnos države prema tom problemu. Ukazao je na činjenicu da je za dalji napredak u pronalasku nestalih lica potrebno da sve strane u regionu otvore svoje arhive kao što je to uradila Srbija jer je zastoj u procesu nastao zbog nedostatka informacija o mogućim mestima grobnica. Takođe, posebno je istakao značaj arhiva međunarodnih organizacija koje neosporno poseduju ogromnu dokumentaciju koja može doprineti rešavanju ovog teškog humanitarnog pitanja.\nU SARAJEVU ODRŽANA REGIONALNA KONFERENCIJA O REŠAVANjU PITANjA NESTALIH LICA POD NAZIVOM „GDE JE“\nU organizaciji Regionalne koordinacije udruženja porodica nestalih lica sa područja bivše Jugoslavije održana je XV Regionalna konferencija o rešavanju pitanja nestalih lica pod nazivom „Gde je“, koja je održana kao deo aktivnosti koje će obeležiti Međunarodni dan nestalih lica.\nUčeće na konferenciji su uzeli pored predstavnika udruženja porodica nestalih lica, predstavnici nadležnih tela za traženje nestalih lica, tužilaštva koja se bave procesuiranjem ratnih zločina Republike Srbije i Bosne i Hercegovine, međunarodnih organizacija Međunarodog komiteta Crvenog krsta (MKCK), Međunarodne komisije za nestala lica (MKNL), Program za razvoj Ujedinjenih nacija (UNDP) i predstavnici Ambasade Ujedinjenog kraljevstva u Sarajevu.\nCilj konferencije je informisanje porodica nestalih lica o stanju rešavanja pitanja nestalih lica u oružanim sukobima na prostoru bivše Jugoslavije, kao i da se direktnim i konstruktivnim dijalogom svih učesnika identifikuju mehanizmi za ubrzanje rešavanja sudbina nestalih lica te putem medija podigne svest javnosti o težini bola koji nose porodice tokom dugogodišnjeg perioda neizvesnosti i apelovati da svi oni koji imaju bilo kakva saznanja o potencijalnim lokacijama pojedinačnih ili masovnih grobnica da ista i proslede nadžežnim institucijama.\nU sklopu svog učešća na ovom skupu predsednik Komisije za nestala lica, Veljko Odalović govoreći o aktivnostima koje Komisija preduzima u ovoj oblasti, saradnji, problemima i aktuelnom stanju u rešavanju ovog pitanja, izneo je predloge za njegovo ubrzanje posebno ističući kako je za unapređenje procesa neophodno da sve strane otvore svoje arhive kao što je to uradila Srbija, uključujući i međunarodnu zajednicu, koja poseduje dokumentaciju koja može pomoći u rešavanju ovog problema.\nPREDSTAVLjENI REZULTATI RADA RADNE GRUPE ZA PRIKUPLjANjE ČINjENICA I DOKAZA U RASVETLjAVANjU ZLOČINA NAD PRIPADNICIMA SRPSKOG NARODA I OSTALIH NACIONALNIH ZAJEDNICA NA KIM\nRadna grupa za prikupljanje činjenica i dokaza u rasvetljavanju zločina nad pripadnicima srpskog naroda i ostalih nacionalnih zajednica na Kosovu i Metohiji, predstavila je rezultate dosadašnjeg rada u prikupljanju dokumentacije koja treba da posluži Specijalizovanom tužilaštvu za podizanje optužnica protiv pripadnika terorističke OVK za počinjene zločine i utvrđivanje komandne odgovornosti.\nSastanku su pored članova Radne grupe, prisustvovali i predsednica Narodne skupštine, Maja Gojković, potpredsednik Vlade Republike Srbije i ministar unutrašnjih poslova dr Nebojša Stefanović, ministarka pravde Nela Kuburović, ministar za rad, boračka i socijalna pitanja Zoran Đorđević, direktor Bezbednosno-informativne agencije Bratislav Gašić i predstavnici Vojnoobaveštajne agencije Dejan Pajić, Vojnobezbednosne agencije Branislav Kušljić i Kancelarije za Kosovo i Metohiju Željko Jović.\nČlan Radne grupe i predsednik Komisije za nestala lica, Veljko Odalović, predstavljajući dosadašnji rad istakao je da je u pribavljanju dokumentacije i podataka postignut visok nivo koordinacije državnih službi i organa. Takođe, naveo je i da je na osnovu objedinjenih podataka utvrđena konačna struktura OVK, do najnižih jedinica, što je bitno zbog utvrđivanja komandne odgovornosti.\nU okviru rada Radne grupe, do sada je stručno-analitički tim, koji čine predstavnici svih državnih organa i službi, od sedam utvrđenih operativnih zona OVK obradio zone Drenica i Dukađini za koje je prikupljeno i obrađeno preko 3500 dokumenata koji se odnose na 900 događaja. Još uvek se vodi kao nestala 152 lica u obe zone.\nRukovodilac Radne grupe, Milovan Drecun ocenio je da je Srbija posvećena rasvetljavanju zločina nad pripadnicima srpskog ali i ostalh naroda na teritoriji Kosova i Metohije i izrazio nadu da će svi podaci i dokumenti do kojih dođe Radna grupa doprineti otkrivanju pune istine o počinjenim zločinima na Kosovu i Metohiji od strane pripadnika terorističke OVK i procesuiranju odgovornih.\nUČEŠĆE DELEGACIJE KOMISIJE ZA NESTALA LICA NA SAMITU ZA ZAPADNI BALKAN, PETOM PO REDU U OKVIRU BERLINSKOG PROCESA\nDana 10. jula 2018. godine u Londonu, zemlje Evropske unije i učesnice Samita Zapadnog Balkana potpisale su Zajedničku deklaraciju o nestalim licima, koja predstavlja ključni dokument, jer podržava prava svih porodica nestalih lica na istinu, pravdu i obeštećenje.\nPremijeri Republike Srbije, Bosne i Hercegovine, Crne Gore, tzv. Kosova, Albanije, Hrvatske, Nemačke, Ujedinjenog Kraljevstva, Austrije, Bugarske, Italije, Slovenije i Poljske potpisali su Zajedničku deklaraciju o nestalim licima, kojom su istakli podršku naporima na pronalaženju 12.000 lica koja se još uvek vode kao nestala usled oružanih sukoba na području bivše Jugoslavije.\nPre nego što su premijeri potpisali Zajedničku deklaraciju, predstavnici nadležnih tela za traženje nestalih lica (u daljem tekstu: nadležna tela) - R Srbije, Crne Gore, Bosne i Hercegovine, tzv. Kosova i R Hrvatske, sastali su se u Ministarstvu za spoljne poslove i poslove Komonvelta, sa ministrom za Evropu i Ameriku Ujedinjenog Kraljevstva, Sir Alan Duncan i g-đom Kathryne Bomberger, glavnom direktorkom Međunarodne komisije za nestala lica (MKNL), kako bi se dogovorili oko buduće saradnje u usaglašavanju Okvirnog plana za rešavanje pitanja nestalih lica iz sukoba na području bivše Jugoslavije (Okvirni plan).\nDelegaciju Komisije za nestala lica predvodio je predsednik Komisije g-din Veljko Odalović.\nProblematika nestalih lica na zasedanju petog Samita Berlinskog procesa u Londonu bila je jedna od najvažnijih tema.\nImajući u vidu, da su Evropska unija i Ujedinjeno Kraljevstvo osigurali sredstva za omogućavanje realizacije plana, MKNL će intenzivno raditi sa svim nadležnim telima da se u skoroj budućnosti isti usaglasi.\nOkvirni plan ima za cilj da se ubrza proces i da se intenzivira multilateralna saradnja u cilju traženja i identifikacije 12.000 lica koja se još uvek vode kao nestala iz sukoba na području bivše Jugoslavije i da se uklone preperke u rešavanju što većeg broja slučajeva nestalih lica u narednih pet godina.\nU skladu sa planom nadležna tela će rešavati pitanje NN slučajve (neidentifikovanih posmrtnih ostataka koji su smešteni u mrtvačnicama). Pored toga, ivršiće se ažuriranje evidencije i brisanje duplih unosa iz Baze podataka aktivnih slučajeva lica nestalih usled oružanih sukoba iz 1990-ih, te će se osigurati funkcionisanje Operativne radne grupe koja je uspostavljena kako bi izvršila pregled slučajeva u Bazi podataka.\nNadležna tela će nastojati da dođu do informacija koje bi se mogle odnositi na pronalazak i ekshumacije skrivenih grobnica unutar svojih arhiva i iz drugih izvora, te će o ostvarenom naretku redovno izveštavati.\nNadležna tela će dostavljati redovne ažurirane informacije o svojim zajedničkim naporima na sastancima sa predstavnicima udruženja porodica nestalih. Regionalna koordinacija udruženja porodica nestalih lica sa područja bivše Jugoslavije, organizacija civilnog društva koja okuplja predstavnike različitih udruženja porodica nestalih će pratiti provođenje plana.\nUčesnice će prezentovati godišnji izveštaj o provođenju plana u okviru Berlinskog procesa za Zapadni Balkan.\nBerlinski proces, koji je 2014. godine pokrenula nemačka kancelarka Angela Merkel, predstavlja multilateralni mehanizam kreiran sa ciljem da pruži pomoć u pripremi za buduće članstvo u EU s fokusom na ključne izazove.\nIstoga dana, Njegovo kraljevsko visočanstvo Princ od Walesa primio je predstavnike udruženja porodica nestalih i predstavnike nadležnih tela na prijem u Palati St. James. Ovaj događaj koordinirao je MKNL u saradnji sa Ministarstvom za spoljne poslove i poslove Komonvelta.\nDana 2. jula 2018. godine, u Beogradu, u skladu sa postignutim dogovorom na pregovorima održanim, 08. maja 2018. godine u Zagrebu, održan je radni sastanak Komisije za nestala lica Vlade Republike Srbije i Povjerenstva Vlade Republike Hrvatske za zatočene i nestale, podršku UNDP.\nCilj radnog sastanka je rad na obostrano razmenjenim informacijama i prikupljanju novih saznanja uz intenziviranje zajedničkog rada na njihovom rešavanju radi konačnog rešavanja pitanja nestalih lica.\nU tom smislu, sastanku su pored predstavnika nadležnih tela za traženje nestalih lica prisustvovali i predstavnici stručnih službi ovih tela kao i članovi Ekspertske grupe za rešavanje slučajeva nestalih lica na prostoru bivše SFRJ koju je formirala Komisija za nestala lica u decembru 2017. godine. Predmet rada na ovom sastanku su bila prikupljena saznanja i informacije koje predstavljaju rezultate rada ove grupe.\nAnalizirane su informacije o slučajevima nestalih lica koje su razmenjene prilikom bilateralnog sastanka Komisije i Povjerenstva i ocenjeno je da je učinjen napredak u tom smislu ali kako bi se postigli konkretni rezultati da je neophodno da se nastavi sa kontinuiranim održavanjem tematskih radnih sastanaka.\nRazgovarano je o otvorenim pitanjima i zahtevima obe strane i dogovorene su konkretne aktivnosti u narednom periodu a koje će se sprovoditi nakon prikupljanja dodatnih saznanja po konkretnim predmetima u saradnji sa tužilaštvima dve zemlje nadležnih za otkrivanje ratnih zločina. Nakon toga će se pristupiti dogovorenim zajedničkim aktivnostima.\nDogovoreno je da se nastavi rad na usaglašavanju novog pravnog okvira na bilateralnom nivou koji će biti osnov za zajednički budući rad a do tada da se aktivnosti sprovode na osnovu postojećih međudržavnih ugovora i dogovorenih mehanizama saradnje.\nTakođe, dogovoreno je da se sledeći bilateralni sastanak održi u Zagrebu do kraja septembra ove godine i da će njemu prethoditi radni sastanak a u međuvremenu da se nastavi rad na prikupljanju saznanja u odnosu na otvorena pitanja i zahteve.\nNA VMA U BEOGRADU IDENTIFIKOVANI POSMRTNI OSTACI 1 LICA STRADALOG 1991. GODINE U R HRVATSKOJ\nDana 29. juna 2018. godine, na Institutu za patologiju i sudsku medicinu VMA u Beogradu, identifikovani su posmrtni ostaci jednog lica, pripadnika rezervnog sastava bivše JNA, državljanina Republike Srbije, stradalog u oružanim sukobima na prostoru bivše SFRJ.\nKomisija za nestala lica Vlade Republike Srbije izvršila je preuzimanje posmrtnih ostataka ovog lica od nadležnih organa Republike Hrvatske, 21. juna 2018. godine, na graničnom prelazu Batrovci - Bajakovo. Radi se o licu čiji su posmrtni ostaci ekshumirani iz masovne grobnice na groblju u Mašićkoj Šagovini, 2012. godine i preliminarno identifikovani na osnovu DNK analize kao Bogdanović Miodrag.\nKonačnoj identifikaciji posmrtnih ostataka Bogdanović Miodraga su prisustvovali članovi porodice koji su tom prilikom iskazali želju da se njegova sahrana obavi u skladu sa vojnim propisima.\nODRŽAN SASTANAK KOMISIJE ZA NESTALA LICA VLADE REPUBLIKE SRBIJE I INSTITUTA ZA NESTALE OSOBE BOSNE I HERCEGOVINE\nDana 29. juna 2018. godine, u Beogradu, održan je bilateralni sastanak Komisije za nestala lica Vlade Republike Srbije i Instituta za nestale osobe Bosne i Hercegovine, na kom je obostrano istaknuta opredeljenost rešavanju pitanja nestalih lica kao humanitarnom pitanju od posebnog značaja za porodice nestalih lica i za međudržavne odnose. Sastanak je održan uz podršku UNDP.|\nU ime Komisije za nestala lica pregovore je vodio predsednik Komisije Veljko Odalović dok je s druge strane ispred Instituta za nestale osobe pregovore vodio predsedavajući Kolegija direktora Instituta Marko Jurišić, a bili su i prisutni ostali članovi Kolegija direktora Amor Mašović i Nikola Perišić.\nNa osnovu Protokola o saradnji u traženju nestalih lica između Vlade Republike Srbije i Saveta ministara BiH , potpisanog 5. novembra 2015. godine u Sarajevu, radi unapređenja međusobnih odnosa u području traženja nestalih lica razmatran je i usaglašen tekst Radnih pravila i procedura za realizaciju Protokola o saradnji. Ovim radnim pravilima i procedurama bliže se uređuju međusobni odnosi, obaveze i način zajedničkog rada nadležnih tela za traženje nestalih lica Republike Srbije i Bosne i Hercegovine.\nObe strane su dale podršku projektu „Baze podataka aktivnih slučajeva nestalih lica na prostoru bivše Jugoslavije“ i diskutovale su o potrebi i mogućnosti podprojekta ove baze koja bi se na sveobuhvatan način bavila onim slučajevima stradalih lica u oružanim sukobima na prostoru bivše SFRJ koji su identifikovani klasično sudskim metodama i kroz razmenu sa drugim stranama u toku oružanih sukoba na prostoru bivše SFRJ, u periodu 1991 – 1995. godine, predati porodicama radi sahrane.\nU daljem toku sastanka, dogovoreni su konkretni mehanizmi buduće saradnje sa ciljem rešavanja otvorenih pitanja i razmenjene su raspoložive informacije koje će u predstojećem periodu biti predmet provera. Dogovorene su i predstojeće aktivnosti kao i zajednička izviđanja.\nDogovoreno je da se sledeći sastanak održi u Sarajevu do kraja ove godine kada će se potpisati Radna pravila i procedure a u međuvremenu da se nastavi rad na prikupljanju.\nOBELEŽENO 20 GODINA OD KIDNAPOVANjA RUDARA UGLjENOG KOPA „BELAĆEVAC“\nU organizaciji Udruženja porodica kidnapovanih i ubijenih na Kosovu i Metohiji dana 22. juna 2018. godine, u „Spomen sobi“, obeleženo je 20 godina od kidnapovanja rudara ugljenog kopa „Belaćevac“. Obeležavanju je prisustvovao predsednik Komisije za nestala lica, Veljko Odalović koji je istakao da su rudari ugljenog kopa Belaćevac kidnapovani samo zato što su Srbi i da će Komisija nastaviti da traži one koji su kidnapovani, nestali i da porodicama pruži ono što porodice očekuju a to je da se njihovi najmiliji pronađu i počinioci ovog zlodela privedu pravdi.\nPredsednik Komisije je podsetio prisutne na lokaciju Žilivode koja je proveravana u periodu od 2008. do 2012. godine kada se dogodio požar za koji niko nije dao logično objašnjenje kako je došlo do požara a naravno niko nije ni odgovarao.\nIstog dana, u Kosovskoj Mitrovici, održana je Tribina pod nazivom „20 godina borbe i traganja za istinom i pravdom“ u organizaciji Udruženja porodica kidnapovanih i nestalih lica na Kosovu i Metohiji.\nTribini je ispred Komisije učestvovala Ljiljana Krstić, šef Odseka za nestala lica, koja je porodicama kidnapovanih i nestalih lica na KiM prenela snažnu poruku da porodice nisu same u ovom procesu i da je rešavanje sudbine kidnapovanih i nestalih lica prioritet kako za Komisiju, tako i za državu. Takođe, istakla je da je najveći problem u traženju nestalih lica nedostatak informacija i tom prilikom je pozvala sve koji imaju bilo kakve informacije o mogućim pojedinačnim i masovnim grobnicama da prijave nadležnim telima koja se bave pitanjem nestalih lica jer od procesa rasvetljavanja sudbine nestalih lica, zavisi i proces pomirenja u regionu. Za kidnapovanja i otimice počinioci moraju snositi odgovornost.\nPorodice žrtava, predstavnici Udruženja, predstavnici Komisije za nestala lica i Kancelarije za Kosovo i Metohiju su uoči komemorativnog skupa, položili vence na spomenik „ISTINA“ svim tragično nastradalim iz Kosovsko Mitrovačkog okruga u periodu od 1998-1999-2000…godine.\nPOTPISAN MEMORANDUM O SARADNjI IZMEĐU KOMISIJE ZA NESTALA LICA I TUŽILAŠTVA ZA RATNE ZLOČINE\nDana 12. juna 2018. godine, u Beogradu, u skladu sa Nacionalnom strategijom za procesuiranje ratnih zločina u Republici Srbiji i Tužilačkom strategijom za istragu i gonjenje ratnih zločina u Republici Srbiji Komisija za nestala lica i Tužilštvo za ratne zločine potpisali su Memorandum o saradnji.\nImajući u vidu da je zajednički cilj, rasvetljavanje sudbine lica koja se vode kao nestala u vezi sa oružanim sukobima na prostoru bivše SFRJ, da je rasvetljavanje sudbine lica koja se još uvek vode kao nestala u direktnoj vezi sa sprovođenjem temeljne istrage i privođenjem pravdi odgovornih za prisilne nestanke tokom oružanih sukoba na teritoriji bivše SFRJ i području AP KiM, kao i da se značajan broj lica još uvek vode kao nestala, uprkos konkretnim rezultatima ostvarenim dosadašnjom saradnjom, Memorandum je potpisan radi ostvarivanja procedure za efikasniju razmenu dokumentacije, podataka i informacija u vezi sa okolnostima nestalih lica i mogućim lokalitetima pojedinačnih i masovnih grobnica.\nOvim aktom se uređuje i međusobna saradnja ovih institucija u obaveštavanju o aktivnostima i događajima koji se odnose na uspostavljanje i kvalitet saradnje sa organima, organizacijama i institucijama na regionalnom i međunarodnom nivou, zaključcima i preporukama usvojenim na konferencijama i potrebi zajedničkog učešća na konferencijama i stručnim skupovima od značaja za rešavanje slučajeva nestalih lica i procesuiranje ratnih zločina.\nU ORGANIZACIJI UNDP ODRŽANA RADIONICA NA TEMU „RAD SA POTENCIJALNIM SVEDOCIMA“\nU okviru projekta „Jačanje regionalne saradnje u procesuiranju ratnih zločina i traženje nestalih lica“ UNDP, 7. i 8. juna 2018. godine, u Brčkom, Bosna i Hercegovina, održana je radionica na temu „Rad sa potencijalnim svedocima“.\nU radu radionice su učestvovali predstavnici Komisije za nestala lica Vlade Republike Srbije, Komisije za nestala lica Vlade Crne Gore, Instituta za nestale osobe Bosne i Hercegovine i Uprave za zatočene i nestale Ministarstva hrvatskih branitelja.\nRadionicu je vodila koordinatorka Regionalnog projekta „Jačanje regionalne saradnje u procesuiranju ratnih zločina i traženje nestalih lica“ iz Regionalne kancelarije UNDP iz Istanbula. Na radionici su govorili Prof. dr Adnan Duraković, Pravni fakultet u Zenici, o upotrebi informatora i psihologiji ispitivanja svedoka, Mr. Sc. Semir Šarić, viši inspektor Državne agencije za istrage i zaštitu BiH (SIPA), o savremenim metodama i tehnici obavljanja intervjua, Zbigniew Wojdyla, istraživač Međunarodnog krivičnog suda (MICT) o saslušanju svedoka u predmetima ratnih zločina, korišćenju baze podataka MKSJ – EDS, upotrebi satelitskih slika za otkrivanje masovnih grobnica i Dragoljub Stanković, bivši zamenik tužioca za ratne zločine iz Beograda, o značaju i ulozi iskaza svedoka i oštećenih, njihovih zastupnika u krivičnim postupcima za ratne zločine i postupcima pronalaska posmrtnih ostataka nestalih lica.\nCilj radionice je da se detaljnije razgovara o načinima komunikacije sa potencijalnim svedocima, preliminarni i detaljni razgovor sa potencijalnim svedokom – opšti principi, procena kredibiliteta i pouzdanost svedoka, korišćenje baze podataka MKSJ – EDS kao i o savremenim modelima obavljanja informativnog razgovora. Poseban cilj radionice je da se kroz otvorenu komunikaciju unaprede rezultati na terenu.\nU ZAGREBU OBAVLjENA IDENTIFIKACIJA POSMRTNIH OSTATAKA DVADESET ŽRTAVA SRPSKE NACIONALNOSTI\nDana 04. juna 2018. godine, u Zavodu za sudsku medicinu i kriminalistiku Medicinskog fakulteta, u Zagrebu, Republika Hrvatska, uz prisustvo članova porodica, obavljena je identifikacija posmrtnih ostataka dvadeset žrtava srpske nacionalnosti, stradalih tokom oružanih sukoba na prostoru bivše Jugoslavije, u toku 1995. godine, na teritoriji Republike Hrvatske. Posmrtni ostaci ekshumirani su u Glini (8), Zadru (6), Vrbovljanima (2), Šašu (2), Slunju (1) i Šnjegaviću (1).\nKroz ovaj proces, u periodu 2001. do 2017. godine, iz registrovanih grobnica na teritoriji Republike Hrvatske ekshumirani su posmrtni ostaci 1165 žrtava srpske nacionalnosti stradalih u akcijama hrvatske vojske i policije „Bljesak“ i „Oluja“ a posmrtni ostaci 755 identifikovanih žrtvava je predato porodicama radi sahrane.\nOd samog početka procesa ekshumacija i identifikacija posmrtnih ostataka koje su vršene na teritoriji Republike Hrvatske, po zajednički utvrđenoj metodologiji, našoj strani je omogućen monitoring te je i ovog puta identifikacijama prisustvovao monitorski tim Komisije za nestala lica.\nOvim je nastavljen proces identifikacija žrtava srpske nacionalnosti, stradalih u akcijama „Bljesak“ i „Oluja“ tokom 1995. godine, čije porodice žive u Republici Srbiji, nakon pauze od godinu dana, što je od posebnog značaja za porodice nestalih lica, koje godinama pokušavaju da pronađu i dostojno sahrane posmrtne ostatke svojih najbližih.\nU ORGANIZACIJI MEĐUNARODNE KOMISIJE ZA NESTALA LICA ODRŽAN SASTANAK NADLEŽNIH VLADINIH TELA ZA TRAŽENjE NESTALIH LICA SA PODRUČJA BIVŠE JUGOSLAVIJE\nDana 25. i 26. maja, u Podgorici, održan je sastanak nadležnih vladinih tela za traženje nestalih lica sa područja bivše Jugoslavije, kako bi se pripremili za predstojeći samit u Londonu koji će se baviti ključnim izazovima s kojima se ovaj region suočava, uključujući način rešavanja pitanja 12.000 lica koja se još uvek vode kao nestala iz sukoba 1990-ih godina.\nSastanku su prisustvovali predstavnici Komisije za nestala lica Vlade Republike Srbije, Uprave za zatočene i nestale Ministarstva hrvatskih branitelja, Komisije za nestala lica Vlade Crne Gore, Instituta za nestale osobe BiH i Komisije za nestala lica Kosova*.\nVlada Velike Britanije će, 9. i 10. jula, biti domaćin Petog samita Berlinskog procesa za Zapadni Balkan. Među ostalim pitanjima, razmatraće se napredak po pitanju nestalih lica i to će predstavljati jedan od prioriteta u trećem delu samita.\nPre ovog sastanka, Međunarodna komisija za nestala lica (MKNL) i Regionalna koordinacija udruženja porodica nestalih lica razmatrali su ključna pitanja koja se trebaju pokrenuti na londonskom samitu. O zaključcima sastanka s Regionalnom koordinacijom se razgovaralo na odvojenom sastanku, na kojem su prisustvovali predstavnici MKNL i predstavnici nadležnih vladinih tela zatraženje nestalih lica R Srbije, Hrvatske, Crne Gore, Bosne i Hercegovine i Kosova*.\nUčesnici su istakli pitanja razmene informacija o mogućim lokacijama grobnica među državama, ubrzavanje procesa ekshumacija takvih grobnica, te rešavanje oko 4.000 neidentifikovanih posmrtnih ostataka i eventualne pogrešne identifikacije do kojih je došlo pre primene postupka na osnovu DNK analize 2001. godine, te usklađivanje evidencije u okviru Baze podataka aktivnih slučajeva nestalih lica na prostoru bivše Jugoslavije.\nNa ovom sastanku učesnici su započeli s izradom plana u kojem će se navesti aktivnosti na rešavanju 12.000 lica koja se još uvek vode kao nestala, s namerom da se na londonskom samitu isti dostavi na usvajanje predsednicima vlada u regionu.\nMKNL je učesnicima, predložila uspostavljanje mehanizma koordinacije koji će okupiti nadležna vladina tela za traženje nestalih lica koji bi bio nadležan za realizaciju regionalnog plana. MKNL će ponuditi praktičnu i političku podršku tom mehanizmu. MKNL i ostali učesnici sastanka veruju da će se usvajanjem regionalnog plana na londonskom samitu i formiranjem ovog mehanizma, uspostaviti struktura za ubrzavanje i intenziviranje rada na rešavanju slučajeva nestalih lca na nepristrasan i delotvoran način, te da u skladu s međunarodnim standardima ljudskih prava.\nNapomena : “* Ovaj naziv se ne dovodi u vezu sa pitanjem statusa Kosova i u skladu je sa Rezolucijom 1244 Saveta Baezbednosti UN i mišljenjem Međunarodnog suda pravde o kosovskoj deklaraciji o nezavisnosti”.\nDana 08. maja 2018. godine, u Zagrebu, održan je sastanak Komisije za nestala lica Vlade Republike Srbije, predvođene predsednikom Komisije Veljkom Odalovićem i Povjerenstva Vlade Republike Hrvatske za zatočene i nestale osobe, predvođenog predsednikom Povjerenstva - pomoćnikom ministra hrvatskih branitelja Stjepanom Sučićem, uz učešće ambasadora Republike Srbije u Republici Hrvatskoj, nj.e. Mire Nikolić.\nNa sastanku su bili prisutni i predstavnici međunarodnih organizacija koje se bave pitanjem nestalih lica – Međunarodnog komitet Crvenoga krsta (MKCK), Međunarodne komisije za nestala lica (MKNL) i UNDP.\nPredstavnici nadležnih vladinih tela za traženje nestalih lica dve zemlje, istakli su svoju opredeljenost rešavanju pitanja nestalih lica kao prioritetnom humanitarnom pitanju od posebnog značaja za porodice nestalih lica kao i za međudržavne odnose.\nRadi unapređenja međusobnih odnosa u problematici nestalih lica, Povjerenstvo Vlade Republike Hrvatske za zatočene i nestale osobe, je iniciralo donošenje novog pravnog okvira saradnje prilagođenog sadašnjem vremenskom i sadržajnom kontekstu.\nU nastavku sastanka, predstavnici Komisije i Povjerenstva su izneli trenutno stanje u problematici nestalih lica, raspravljali o nadležnostima i standardima pri njihovom evidentiranju i usuglasili se o potrebi novog izdanja „Knjige osoba nestalih na području Republike Hrvatske“, koje bi trebalo biti objavljeno do kraja ove godine.\nTakođe, obe strane su izvestile o preduzetim aktivnostima u odnosu na obaveze preuzete na zadnjem sastanku, a posebna pažnja je posvećena otvorenim pitanjima i zahtevima za rešavanjem slučajeva nestalih lica. U pogledu otvorenih pitanja, koja predstavljaju suštinu odnosa vladinih tela za traženje nestalih Republike Srbije i Republike Hrvatske, strane su se saglasile o potrebi intenziviranja rada na njihovom rešavanju. U tom smislu, dogovoreni su konkretni mehanizmi buduće saradnje sa ciljem rešavanja otvorenih pitanja i razmenjene su raspoložive informacije koje će u predstojećem periodu biti predmet provera.\nDogovorene su i predstojeće aktivnosti, zajednička izviđanja i identifikacije posmrtnih ostataka nestalih lica, a radi intenziviranja rada na prikupljanju saznanja, sledeći radni sastanak će se održati do kraja meseca juna ove godine u Beogradu.\n23. mart 2018. godine\nODRŽANA OBUKA O KORIŠĆENjU REGIONALNE BAZE PODATAKA AKTIVNIH SLUČAJEVA LICA NESTALIH USLED ORUŽANIH SUKOBA U BIVŠOJ JUGOSLAVIJI\nDana 22. marta 2018. godine u prostorijama Međunarodne komisije za nestala lica (MKNL) u Tuzli, Bosna i Hercegovina, održana je obuka o korišćenju Regionalne baze podataka aktivnih slučajeva lica nestalih usled oružanih sukoba u bivšoj Jugoslaviji.\nObuka je organizovana u skladu sa Zaključcima sa regionalnog sastanka vladinih tela za traženje nestalih lica koji je održan, 07. decembra 2017. godine, u Beogradu kada je predstavljena radna verzija regionalne liste nestalih lica u okviru Projekta „Baze podataka aktivnih slučajva lica nestalih usled oružanih sukoba u bivšoj Jugoslaviji“ u organizaciji MKNL. Obuci su prisustvovali predstavnici Komisije za nestala lica Vlade Republike Srbije, Komisije za nestala lica Vlade Crne Gore i Instituta za nestale osobe BiH.\nInteraktivna obuka o Regionalnoj listi „Baza podataka aktivnih slučajva lica nestalih usled oružanih sukoba u bivšoj Jugoslaviji“ je obuhvatila pristupanje istoimenoj internet aplikaciji, objašnjenje prava i uloga korisnika aplikacije, vrste evidencije, obavljanje osnovnih i složenih pretraživanja baze podataka, izbor konkretnog rezultata pretraživanja i izmena postojećih podataka, objašnjenje mehanizma obaveštavanja o izmeni podataka, unošenje novih podataka i pretraživanje scenarija slučajeva korišćenja. Imajući u vidu da su u toku obuke uočeni nedostaci u radu baze, od strane prisutnih predsavnika nadležnih tela za traženje nestalih lica R Srbije, Crne Gore i BiH, predloženi su konkretni načini za njihovo prevazilaženje.\nKONSTITUTIVNI SASTANAK EKSPERTSKE GRUPA ZA REŠAVANjE SLUČAJEVA NESTALIH LICA NA PROSTORU BIVŠE SFRJ\nDana 15. i 16. marta 2018. godine, u Vrdniku, održan je konstitutivni sastanak Ekspertske grupe za rešavanje slučajeva nestalih lica na prostoru bivše SFRJ (u daljem tekstu: Ekspertska grupa) u organizaciji Komisije za nestala lica, uz podršku UNDP, koja je osnovana sa ciljem unapređivanja saradnje državnih organa uključenih u proces istrage i procesuiranja ratnih zločina i ubrzanja razmene podataka koji su od značaja za otkrivanje sudbine nestalih lica.\nNa sastanku su učestovali predstavnici Komisije za nestala lica, Tužilaštva za ratne zločine, Ministarstva pravde, Službe za otkrivanje ratnih zločina – MUP, Ministarstva odbrane, Vojnobezbednosne agencije i Vojnoobaveštajne agencije i Bezbedonosno-informativne agencije.\nPredstavljeni su otvoreni zahtevi između R Srbije i R Hrvatske i R Srbije i Bosne i Hercegovine, spiskovi nestalih lica, kao i sve druge raspoložive informacije i dokumentacija koja može doprineti rešavanju slučajeva nestalih lica. Govorilo se o ciljevima i zadacima definisanim aktom o organizaciji i načinu rada Ekspertske grupe. Članovi Ekspertske grupe su upoznati sa dostavljenim materijalom koji je osnov za rad a razmatrana su i druga pitanja od značaja za rešavanje slučajeva nestalih lica. Tom prilikom su razmatrani uočeni problemi i definisane preporuke za efikasnije postupanje i komunikaciju državnih organa uključenih u proces istrage i procesuiranja ratnih zločina, radi ubrzanja razmene podataka koji su od značaja za otkrivanje sudbine nestalih lica.\nU skladu sa ranije iskazanom potrebom za unapređenjem saradnje Tužilaštva za ratne zločine i Komisije za nestala lica putem Memoranduma o saradnji između ove dve institucije, na sastanku je predstavljen Nacrt Memoranduma o saradnji između Tužilaštva za ratne zločine i Komisije za nestala lica. Na sastanku je izvršeno usaglašavanje Nacrta Memoranduma i nakon konačnog dogovora u vezi sa tekstom Memoranduma pristupiće se njegovoj realizaciji.\nDana 23. februara 2018. godine, u Zagrebu, održan je radni sastanak Komisije za nestala lica Vlade Republike Srbije i Povjerenstva Vlade Republike Hrvatske za zatočene i nestale, čiji je cilj unapređivanje međudržavne saradnje u ovoj oblasti radi konačnog rešavanja ovog važnog humanitarnog pitanja.\nNa sastanku je razgovarano o otvorenim pitanjima i zahtevima obe strane, analizirani su odnosi tela nadležnih za traženje nestalih lica i dogovorene predstojeće aktivnosti. U pogledu otvorenih pitanja koja predstavljaju suštinu odnosa nadležnih tela za traženje nestalih lica strane su se saglasile o potrebi intenziviranja rada na njihovom rešavanju.\nRadi unapređenja međusobnih odnosa u području traženja nestalih lica, na inicijativu hrvatske strane razmatran je pravni okvir koji datira iz 1995. godine, odnosno 1996. godine te je usaglašen stav o potrebi donošenja akta koji bi bio prilagođen sadašnjem vremenskom i sadržajnom kontekstu.\nObe strane su ocenile kako je u odnosima s javnošću pitanje nestalih lica potrebno tretirati kao humanitarno pitanje.\nTakođe, obe strane su dale podršku projektu „Baze podataka aktivnih slučajeva nestalih lica na prostoru biše Jugoslavije“ i diskutovale su o potrebi i mogućnosti novog izdanja „Knjige nestalih lica na području Republike Hrvatske“.\nAnalizirajući informacije o slučajevima nestalih lica dostavljenim prilikom službene posete predsednika Republike Srbije Aleksandra Vučića Republici Hrvatskoj, ocenjeno je kako su iste dostavljene u dobroj nameri ali da je proverom utvrđeno kako se odnose na slučajeve nestalih lica koji su već rešeni, o čemu Komisija nije imala informaciju niti je obaveštena o tim identifikacijama a čiji lični podaci odgovaraju ličnim podacima lica koje Uprava za zatočene i nestale Ministarstva hrvatskih branitelja i dalje traži.\nDogovoreno je da se sledeći sastanak održi u Zagrebu do kraja aprila ove godine a u međuvremenu da se nastavi rad na prikupljanju saznanja u odnosu na otvorena pitanja i zahteve.\nODRŽANE TREĆE REGIONALNE KONSULTACIJE O JAČANjU REGIONALNE SARADNjE U PROCESUIRANjU RATNIH ZLOČINA I TRAŽENjU NESTALIH LICA\nDana 26. januara 2018. godine, u Sarajevu, održane su Treće regionalne konsultacije o jačanju regionalne saradnje u procesuiranju ratnih zločina i traženju nestalih lica, u organizaciji UNDP.\nSastanak je deo regionalnog projekta UNDP „Jačanje regionalne saradnje u procesuiranju ratnih zločina i traženju nestalih lica“ (2017-2019), koji ima za cilj da poveća efikasnost i delotvornost saradnje između tužilaštva iz zemalja bivše Jugoslavije u procesuiranju ratnih zločina i da dalje osnaži kapacitete institucija za traženje nestalih lica nestalih tokom oružanih sukoba.\nNa sastanku su učestvovali predstavnici nadležnih institucija za traženje nestalih lica Republike Srbije, Republike Hrvatske, Bosne i Hercegovine i Crne Gore, koji su predstavili izveštaje o radu institucija koje predstavljaju za 2017. godinu i planove za 2018. godinu. U toku sastanka razgovaralo se o potrebi usklađivanja posebnih postupaka u vezi sa procesom ekshumacije, identifikacije i repatrijacijama posmrtnih ostataka i postizanja dogovora o postupcima koji se odnose na buduću saradnju i koordinaciju aktivnosti.\nNa kraju dogovoreno je da se u narednom periodu organizuje više bilateralnih sastanaka između nadležnih institucija za traženje nestalih lica, kao i da se organizuju različite obuke za njihove članove i zaposlene.\nPREDSTAVNICI KOMISIJE U POSETI MMKS RADI POSTIZANjA DOGOVORA O NAČINU PRISTUPA ARHIVAMA OVOG MEHANIZMA\nDana 23. januara 2018. godine, u Hagu, Holandija, održan je sastanak predstavnika Komisije za nestala lica sa Serž Bramercom, tužiocem Mehanizma za međunarodne krivične sudove (MMKS) na kom je prisustvovao i ambasador Republike Srbije u Hagu, g-din Petar Vico.\nUvodni deo sastanka je održan sa tužiteljem MMKS radi upoznavanja sa ciljevima posete. Kao glavni cilj posete istaknuta je želja da se nađe obostrano prihvatljiv način da predstavnici Komisije za nestala lica dobiju pristup arhivama Tužilaštva/MMKS kako bi pronašli eventualne informacije koje bi doprinele lociranju pojedinačnih i masovnih grobnica gde su pokopana nestala lica.\nSastanak je nastavljen u kontekstu postizanja dogovora oko budućih oblika saradnje Komisije za nestala lica i MMKS u okviru kog je predstavljen delokrug rada Komisije kroz prezentaciju mandata, pravnog okvira za međunarodnu i regionalnu saradnju, broja nestalih, faza procesa prilikom ispitivanja lokacija, provere terena, ekshumacija, identifikacija i primopredaje posmrtnih ostataka kao i izazovima i planovima za budući rad.\nU završnom delu sastanka govorilo se o modalitetima buduće saradnje uz iskazanu spremnost od strane MMKS da do tada Komisiji za nestala lica omogući da dobija, kroz postojeći mehanizam u vidu zahteva, raspoložive informacije i dokumenaciju iz arhiva MMKS.\nG-din Bramerc je na kraju zaključio da MMKS i Komisija za nestala lica imaju isti cilj kada je reč o nestalim licima u oružanim sukobima na prostoru bivše SRFJ a to je pomoć porodicama nestalih, naglasivši tom prilikom da arhiva MMKS sadrži oko 10 miliona stranica koje sigurno sadrže i podatke od značaja za rešavanje problematike nestalih lica i da je spreman na saradnju sa Komisijom.\nFORMIRANA EKSPERTSKA GRUPA ZA REŠAVANjE SLUČAJEVA NESTALIH LICA NA PROSTORU BIVŠE SFRJ\nNa osnovu Odluke o obrazovanju Komisije za nestala lica „Službeni glasnik RS", br. 49/06, člana 13. Poslovnika o radu Komisije za nestala lica 03 broj 06-00-1/2017-10 od 15.01.2007. godine, cilja definisanim tačkom 5. Nacinalne strategije za procesuiranje ratnih zločina i postignutim dogovorom na okruglom stolu održanom 30. novembra i 01. decembra 2017. godine, u Vrdniku, formirana je Ekspertska grupa za rešavanje slučajeva nestalih lica na prostoru bivše SFRJ, Odlukom Komisije br. 021-01-51/2017-01 od 25.12.2017. godine.\nEkspertska grupa je formirana u cilju unapređenja saradnje državnih organa uključenih u proces istrage i procesuiranja ratnih zločina, a radi ubrzanja razmene podataka koji su od značaja za otkrivanje sudbine nestalih lica. Osnovni zadatak Ekspertske grupe je prikupljanje, obrada, razmena i analiza podataka u vezi sa lokacijama, događajima i konkretnim slučajevima nestalih lica. Navedene poslove će obavljati lica koja poseduju potrebna znanja i veštine u prikupljanju činjenica i dokaza od značaja za otkrivanje sudbine i rešavanje problematike nestalih lica.\nEkspertsku grupu čine predstavnici Komisije za nestala lica, Tužilaštva za ratne zločine, Ministarstva pravde, Službe za otkrivanje ratnih zločina – MUP, Ministarstva odbrane, Vojnobezbednosne agencije, Vojnoobaveštajne agencije i Bezbedonosno-informativne agencije.


Skupština: LDP predlaže rezoluciju o Srbiji i Kosovu | Srbija izbori 2020\n» Skupština: LDP predlaže rezoluciju o Srbiji i Kosovu\nSkupština: LDP predlaže rezoluciju o Srbiji i Kosovu\nLiberalno demokratska partija (LDP) podnela je danas predlog rezolucije o Srbiji i Kosovu - partnerstvo i odgovornost za bezbednost, stabilnost i razvoj u nameri da se definišu polazne tačke nove politike prema Kosovu uz istovremeno ubrzavanje procesa evropskih integracija.\nBEOGRAD - Liberalno demokratska partija (LDP) podnela je danas predlog rezolucije o Srbiji i Kosovu - partnerstvo i odgovornost za bezbednost, stabilnost i razvoj u nameri da se definišu polazne tačke nove politike prema Kosovu uz istovremeno ubrzavanje procesa evropskih integracija.\nSrbija mora da se kroz dijalog sa EU i SAD zalaže za interes Srba na Kosovu sa ciljem rešavanja njihovih svakodnevnih problema i da sa druge strane nesporno osigura svoju evropsku budućnost, navodi se u obrazloženju.\nDodaje se da su osnovni elementi nove politike zaštita prava Srba na Kosovu, garancija njihovih prava i savezništvo Srbije sa najvažnijim odlučiocima u međunarodnoj zajednici.\nNova politika, kako se navodi, podrazumeva okretanje što bržem ulasku u punopravno članstvo EU i NATO, izgradnju institucija, tržišne ekonomije, promenu spoljne politike, nastavak procesa reformi i modernizacije društva, stvaranje socijalno odgovorne države.\nMoramo u svetu pronaći razumevanje za Srbiju i naše interese ostavrivati u dogovoru sa EU i SAD, naglašava se u rezoluciji.\nLDP predlaže da se rezolucija donese po hitnom postupku.


Dimitrovgradjani srdačno pozdravili predsednike Bugarske i Srbije. Radev i Vučić na putu unapredjenja prijateljstva dva bratska naroda - Pirot Plus Online\nDimitrovgradjani srdačno pozdravili predsednike Bugarske i Srbije. Radev i Vučić na putu unapredjenja prijateljstva dva bratska naroda\n22. jun 2018. 16:07 Društvo Pirot Plus Online\nDvodnevna poseta predsednika Republike Bugarske, Rumena Radeva, našoj zemlji imala je za cilj unapredjenje političkih odnosa dve zemlje i učvršćivanje prijeteljstva dva bratska naroda. Oba predsednika su veoma srdačno dočekana u Dimitrovgradu. U skladu sa protokolom najpre je u prostorijama Sportsko turističkog centra održan sastanak sa predstavnicima bugarske nacionalne manjine.\nPosle sastanka predsednici Radev i Vučić obratili su se medijima. Predsednik Bugarske, Rumen Radev, smatra da je poseta Srbiji od višestrukog značaja. On je izrazio veliko zadovoljstvo zbog razumevanja i zalaganja predsednika Srbije, Aleksandra Vučića, da se sva pitanja od interesa dve zemlje i naroda rešavaju na iskren i konstruktivan način.\nBugari koji žive u Srbiji treba da se ponose svojim narodom, svojim imenom i prezimenom i da im u Srbiji to niko neće zabraniti, naprotiv Srbija će učiniti sve u cilju jednakosti i mogućnosti negovanja jezika i tradicije izjavio je,pored ostalog, predsednik Vučić .\nPredsednici Radev i Vučić sa svojim sardnicima obišli su spomenik “Pametnik” na Neškovom brdu gde su položili cveće u znak sećanja na bitku izmedju Bugara i Srba sa željom da se to više nikad ne dogodi. Kasnije, dva predsednika su posetila Gimaniziju “ Sveti Kirilo i Metodije” gde je položen kamen temeljac za spomenik “Sveti Kirilo i Metodije” . Brojni gradjani dočekali su predsednike i delegacije dve zemlje. Tom prilikom izveden je prigodan kulturno umetnički program.\nU obraćanju gradjanima predsednik Republike Bugarske, Rumen Radev, je ponovio da je saradnja dve zemlje na istorijskom vrhuncu i da postoji istinsko raspoloženje da se mnoga pitanja rešavaju, pre svega, u korist gradjana.\nPredsednik Srbije, Aleksandar Vučić, je, takodje, rekao da je posao dve vlade da pravi najbolji posao , neguje prijateljstvo dva naroda i štiti njihove interese.\nPosle zvaničnog obraćanja gradjanima predsednici Radev i Vučić, simbolično su poloćili kamen temeljac za budući spomenik "Sveti Kirilo i Metodije"\nDelegacije Bugarske i Srbije, na čelu sa predsednicima Radevom i Vučićem, obišle su na kraju radove na Koridoru 10, na petlji “Dimitrovgrad zapad”.\nTom prilikom predsednik Srbije, Aleksandar Vučić, je rekao da je veoma srećan što ovaj put prave pripadnici tri bratska naroda- Grčke, Bugarske i Srbije.


Postavljeno: 12. apr. 2017. Vip ČuvarKuća za bezbedniji i pametniji dom\nBojite se da ste zaboravili da ugasite peglu? Želite da proverite da li je kod kuće sve u redu dok ste na putu? Uz pomoć Vip ČuvarKuće, inovativnog sistema u ponudi kompanije Vip mobile, korisnici imaju priliku da jednostavno, preko mobilnog telefona, upravljaju uređajima na daljinu i obezbede dodatnu zaštitu za svoj dom. Vip ČuvarKuća je sistem daljinskog upravljanja pametne kuće, koji se sastoji od uređaja za video i senzorski nadzor, kao i rešenja za automatizovanje rada tehnike u stanu ili kući. Sa Vip ČuvarKućom više ne morate da brinete da li ste zatvorili prozore, ugasili šporet, jer sistem sadrži IP kamere za video nadzor, koje snimaju video i fotografije, zatim senzore za pokret i dim, senzore za vrata i prozore, kao i senzor utičnice koji omogućava daljinsku kontrolu uređaja putem mobilnog telefona.\nDodatne informacije možete pronaći na sajtu https://www.vipmobile.rs.\nHotfile prestao sa radom\nHotfile, jedan od popularnijih servisa za deljenje datoteka, prestao je sa radom.\nNedavnom vansudskom nagodbom Hotfile je pristao da plati kaznu u iznosu od 80 miliona USD za kršenje autorskih prava nekoliko filmskih studija. To je rezultat sudske tužbe za kršenje autorskih prava koju su u martu 2012. godine podneli Disney, Fox, Universal, Sony Pictures i Warner protiv glavnog izvršnog direktora Hotfilea, Antona Titova.\nOsim novčane kazne nagodbom je Hotfileu nametnuto strogo filtriranje sadržaja ukoliko želi i dalje da posluje, ali u Hotfileu su se u sredu...\nVip ČuvarKuća je sistem daljinskog upravljanja pametne kuće, koji se sastoji od uređaja za video i senzorski nadzor, kao i rešenja za automatizovanje rada tehnike u stanu ili kući. Sa Vip ČuvarKućom više ne morate da brinete da li ste...\nMikro, februar 2012.\nIzdvajamo iz sadržaja februarskog broja časopisa Mikro: - Da li će ultraprenosivi računari usporiti „tabličnu revoluciju“ - Najbolji Blu-ray plejeri - Počela registracija .срб domena - Intelov prvi mikroprocesor napunio 40 godina - Stigao Microsoftov SkyDrive za iOS - Nokijin pametni telefon koji obećava - Presek domaćeg tržišta projektora - Transformer Prime - Logitech Z906 - ViewSonicovi LED monitori - CES 2012 – obilje novih privlačnih uređaja - Sinhronizujte telefon ili tablični računar sa iTunesom - Da li je pravo vreme za zamenu najstarije...


Kompanija LinkedIn je zaposlenima sa punim radnim vremenom dala nedelju dana odmora kako bi se sprečilo izgaranje na poslu.\nTako je od 5. aprila čak 15.900 stalno zaposlenih radnika najveće poslovne društvene mreže na malom odmoru.\nKompanija u vlasništvu Majkrosofta saopštila je da se na ovaj nesvakidašnji potez odlučila da bi njihovi zaposleni mogli da imaju vreme samo za sebe i da bi napunili baterije.\n“Postoji nešto magično u tome što su zaposleni u celoj kompaniji istovremeno na odmoru. A najbolji deo je što ih po povratku neće čekati gomila neotvorenih mejlova“, saopštio je LinkedIn,\nU slučaju da se zaposleni osećaju izolovano i usamnljeno tokom „restart nedelje“, LinkedIn ima odgovor i za to. Kompanija će zaposlenima pružiti mogućnost da učestvuju u svakodnevnim aktivnostima poput volontiranja putem „nasumičnih činova ljubaznosti“.\nLinkedIn je rekao da će osnovni tim zaposlenih nastaviti da radi tokom ove nedelje, ali će kasnije moći da uzme svoje slobodne dane.\nŠtaviše, kompanija koja čiji zaposleni trenutno rade od kuće, ne planira njihov povratak u kancelarije do septembra. U planu je i da rad od kuće postane standardna praksa u LinkedInu tako da zaposleni u budućnosti imaju mogućnost da rade fleksibilno i do 50% vremena.\nVećina tehnoloških kompanija bila je predvodnik u usvajanju rada od kuće prošle godine usred pandemije koronavirusa. Mnogi tek treba da u potpunosti otvore svoje kancelarije. Tviter je, na primer, produžio rad na daljinu na neodređeno vreme. Majkrosoft koji je i vlasnik LinkedIn-a takođe je odložio ponovno otvaranje kancelarija do 7. septembra. Ovaj tehnološki gigant kupio je LinkedIn za 26,2 milijarde dolara 2016. godini.\nburnout sindrom/izgaranje na poslu/kolektivni odmor/linkedin/rad od kuće\nAlesandra Galoni prva žena na poziciji urednice Rojtersa (FOTO)


Paketi za održavanje - održavanje sajta\nCene održavanja i ažuriranja web sajtova se uglavnom određuju prema utrošenim satima dizajnera/programera a trajanje samog održavanja zavisi od složenosti Vašeg zahteva. Cena jednokratnog održavanja internet stranica iznosi 5 € po radnom satu a hitnog održavanja (vikend, praznici, van radnog vremena) iznosi 7 € po radnom satu.\nCena paušalnog održavanja web sajtova po satu je niža nego kod održavanja po potrebi, kada se naplaćuje jednokratno. Usluge održavanja i ažuriranja je moguće ugovoriti i u obliku jednog od tri paketa usluga održavanja web stranica s paušalnim mesečnim plaćanjem.\nIzaberite paket koji je najpribližniji vašim potrebama za održavanje\nPopunite navedenu kratku formu i pošaljite nam Vaš zahtev.\nNakon obrade zahteva, poslaćemo Vam zvaničnu ponudu\nna Vašu e-mail adresu.\nPostavljanje dokumenata 3\nPostavljanje dokumenata 5\nPostavljanje dokumenata 8\n5 € Sat


RTCG - Radio Televizija Crne Gore - Nacionalni javni servis :: Ekonomija :: Budućnost KAP-a proizvodnja iz zelenog izvora struje\n17. 01. 2022. 19:04 >> 19:06\nZa sve kompanije koje bi se javile eventualno na neki tender, ili neki drugi način, u budućnosti za preuzimanje KAP-a, pa i En+ grupu, uslov mora biti garancija za obezbjeđivanje energetskog objekta za potrebe KAP-a, kako proizvodnja ne bi zavisila od postojećeg energetskog sistema Crne Gore.To je rekao analitičar tržišta metala Goran Đukanović.\nOn je ocijenio da budućnost KAP-a vidi u proizvodnji zelenog aluminijuma iz zelenog izvora struje.\n“Bilo kakva strategija za obnavljanje proizodnje primarnog aluminijuma u KAP-u i u Crnoj Gori morala bi uključivati i izvor sopstvene električne energije, prije svega zelene energije, i naravno hidroelektranu. Naime, u budućnosti će rasti potražnja i cijena za zelenim aluminijumom, dobijenim iz zelene energije”, kazao je Đukanović za "BiznisCG".\nKako kaže, nažalos tKAP je prije ili kasnije morao da dođe u situaciju da bude ugašen, preciznije da ostane bez proizvodnje primarnog aluminijuma ako nema sopstveni izvor električne energije.\nGovoreći o tome pod kojim uslovima bi bilo prihvatljivo da En+ grupa preuzme KAP, Đukanović je rekao da uslov mora biti garancija za obezbjeđivanje energetskog objekta za potrebe KAP-a.\n“Za sve kompanije koje bi se javile eventualno na neki tender, ili neki drugi način, u budućnosti za preuzimanje KAP-a, pa i En+ grupu, uslov mora biti garancija za obezbjeđivanje energetskog objekta za potrebe KAP-a, kako proizvodnja ne bi zavisila od postojećeg energetskog sistema Crne Gore.To bi podrazumijevalo investiciju u jednu hidroelektranu ili elektranu na gas”, kazao je Đukanović.\nGoran Đukanović KAP En + grupa\nIstorijski uspjeh "lavova" na EP u Mađarskoj


Niko ne mari za unutrašnju organizaciju u institucijama BiH - RTV Doboj\nSARAJEVO, BANJALUKA – Iako je prošlo više od pet godina otkako je Savjet ministara BiH svojom odlukom zadužio institucije BiH da u roku od godinu dana donesu pravilnike o unutrašnjoj organizaciji, do danas veliki broj institucija nije uradio taj posao.\nRevizija učinka na temu aktivnosti institucija BiH u procesu donošenja pravilnika o unutrašnjoj organizaciji pokazala je da je od 2013. godine do 2018. godine samo 19 institucija uradilo taj posao, iako je u obavezi da to uradi bilo 55 institucija Savjeta ministara BiH.\n“Institucije Savjeta ministara BiH nisu bile dosljedne u poštivanju obaveza, što je rezultiralo neispunjavanjem svih dijelova procesa usklađivanja njihovih pravilnika. Pojedine institucije Savjeta ministara BiH dostavljale su samo određena radna mjesta, ne i cijeli pravilnik, kako je propisao Savjet ministara BiH”, naveli su revizori.\nInače, pravilnicima o unutrašnjoj organizaciji, institucije BiH bile su dužne definisati organizaciju, djelatnosti i međusobne odnose kao i broj potrebnih radnih mjesta sa opisima šta koji izvršilac treba da radi i koje karakteristike treba da posjeduje da bi poslove uspješno radio.\nU institucijama BiH zaposleno je 21.967 lica, od čega se 9.684 odnosi na profesionalna vojna lica, a 12.283 na državne službenike i ostale zaposlene. Zanimljivo je da prema opštim podacima o sistematizovanim radnim mjestima u institucijama BiH treba da radi 25.949 osoba, a trenutno u odnosu na sistematizovana radna mjesta popunjena su jedino rukovodeća mjesta, kojih ima 72. Od ukupno 115 sistematizovanih radnih mjesta za savjetnike, trenutno taj posao obavlja njih 92, dok su od predviđene 3.454 službeničke pozicije u institucijama BiH popunjena “tek” 2.382 mjesta.\nŠto se tiče rokova za usvajanje pravilnika o unutrašnjoj organizaciji, problem, prema mišljenju revizora, predstavlja i to što Savjet ministara BiH nije hronološki na dnevni red sjednica stavljao pojedine pravilnike koji su mu pristizali.\n“Prijedlozi pravilnika određenih institucija čekaju po nekoliko godina da budu razmatrani na sjednicama Savjeta ministara, dok pravilnici drugih institucija bivaju razmatrani i saglasnost dobijaju u veoma kratkom roku nakon što prijedlog pravilnika bude upućen Savjetu ministara BiH”, naveli su revizori.\nKao primjer u reviziji učinka navedeno je da je pravilnik Agencije za bezbjednost hrane BiH na saglasnost Savjeta ministara čekao 966 dana, dok je, recimo, Ministarstvo civilnih poslova saglasnost na pravilnik dobilo za svega sedam dana.\nNajviše pravilnika o unutrašnjoj organizaciji usvojeno je tokom prošle godine, i to njih deset, dok, recimo, 2017. godine nije usvojen nijedan pravilnik.\n“Uočene slabosti mogu uticati na odsustvo željenih efekata i realizaciju prvobitno utvrđenog cilja uspostavljanja racionalne i efikasne organizacije, a zbog kojeg je Savjet ministara BiH i donosio svoje odluke. Unutrašnja organizacija koja nije u skladu sa potrebama može kao posljedicu imati negativne uticaje koji se odražavaju kroz neopravdano uvećanu potrošnju budžetskih sredstava, ali se i negativno odraziti na realizaciju ciljeva i zadataka institucije”, zaključili su revizori.\n21.967 lica radi u institucijama BiH\n9.684 profesionalna vojna lica\n12.283 su državni službenici i ostali zaposleni\n25.949 osoba treba da radi u institucijama BiH


Posle danassnjeg zahteva generalnog direktora Radio-televizije Crne\nGore (RTCG) Radovana Miljanicha da verifikuje nastup "No nejma" 20. maja u Atini, Tijanich je konstatovao da su predstavnici RTV Crne Gore "ostali pri zahtevu da potpisom ozvanicci occigledno krssenje\nPravilnika (takmiccenja)". Prema Tijanicevim reccima, vidljivo je i jasno svima da vech drugu godinu za redom na takmiccenju predstavnici RTV Crne Gore priredjuju skandal, ovaj put tako ssto su dali nula poena prvoplasiranim pesmama koje predstavljaju Radio-televiziju Srbije.\nGeneralni direktor Radio-televizije Crne Gore (RTCG) Radovan Miljanich u pismu Tijanichu ponovio da Crna Gora ne prihvata\npredlog da se ponovi izbor po novim pravilima, "jer je pobednik poznat i legitiman".\nNa takmiccenju za pesmu koja che predstavljati SCG na Europesmi\nodrzzanom 11. marta u Beogradu pobedila je podgoriccka grupa "No\nnejm". Glasanje su, medjutim, osporili predstavnici Srbije ocenjujuchi da je zziri iz Crne Gore glasao pristrasno, zbog ccega je Tijanich odbio da potpisse odluku o predstavniku drzzavne zajednice na takmiccenju u Atini.


Ko su “vukovi sa Wall Streeta” koje su na koljena bacili mali ljudi sa interneta? – The PRESTIGE\nDonedavno hedž fondovi bili su oličenje neprikosnovenosti, oni kojima niko nije mogao da se približi. O njihovom uspjehu na tržištima kapitala najbolje govori to što menadžeri koji upravljaju ovim takoreći udruženjima, godišnje zarađuju milijarde dolare, te je njih najuspješnjih 15 zaradilo 12 milijardi dolara samo u 2019., što je suma koja prevazilazi ekonomije zemalja poput Nikaragve, Bahama ili Namibije.\nHedž fondovi imaju status “divljih” fondova jer, po pravilu, nisu registrovani i ne podležu zakonskim propisima koji regulišu rad registrovanih investicionih fondova.\nObjašnjenje leži u činjenici da ne postoji mehanizam koji bi mogao zabraniti određenoj grupi individualnih investitora da udruže novac, znanje i vrijeme, kako bi sa zajedničkog računa investirali novac. Poslovanje hedž fondova moguće je samo u slučaju da izbjegavaju zakone koji ograničavaju politike investiranja investicionim fondovima.\nHedž fondovi u SAD organizovani su tako da nemaju potrebu da poštuju restriktivne zahtjeve – “Security and Exchange Commission” (SEC) koja nadzire tržište kapitala. Riječ je o četiri zakona koji regulišu poslovanje investicionih fondova.\nOsnovna prednost hedž u odnosu na klasične investicione fondove jeste ta što hedž fondovi mogu investirati na način koji nije dozvoljen klasičnim investicionim fondovima. Hedž fondovi imaju mogućnost ulaganja u sve vrste finansijskih instrumenata, bilo da je riječ o berzanskom ili vanberzanskom tržištu. Minimalan ulog za ulazak u ovo elitno “društvo” kreće se od od 250 hiljada do čak 25 miliona dolara.\nVećina ovakvih fondova je uz to i zatvorena za nove klijente. Stoga je ova vrsta investiranja namijenjena velikim korporacijama i bogatim individualcima.\nOvi fondovi su netransparentni, jer nemaju obavezu objavljivanja informacija o tome gdje i na koji način plasiraju sredstva članova fonda. Organizovani su kao neka vrsta partnerstva, gdje je glavni menadžer u isto vrijeme i glavni savjetnik, odnosno investitor.\nAgencija Blumberg je u prošloj godini uspela da, koristeći podneske Komisije za hartije od vrijednosti, veb lokacije kompanija i izvještavanje o imovini, napravi rang listu prihoda menadžera hedž fonda, koja pokazuje da je prvih 15 pojedinaca 2019.godine zaradilo oko 12,4 milijarde dolara.\nGeneralno, Blumbergova analiza uključuje samo najveća i najmaterijalnija sredstva u okviru investicionih firmi. Neki menadžeri hedž fonda drže značajnu imovinu izvan tradicionalnih aktivnosti hedž fonda, uključujući rizični kapital ili strategije sa niskim naknadama, koje takođe nisu obuhvaćene analizom. Takđe, na sve fondove, kriza izazvana pandemijom virusa korona imala je velike posljedice prošle godine.\nSimons (82) se penzionisao prije deceniju, ali je i dalje kopredsjednik Renaissance-a, zajedno sa svojim sinom Natanielom. Njegovo bogatstvo poraslo je za oko 1,5 milijardi dolara od prošle godine na 23,5 milijardi dolara. Renaissance Technologies sada upravlja sa oko 80 milijardi dolara.\nSljedeći na listama najbogatijim hedž menadžera je Rej Dalio, čija se firma “Bridgewater Associates” suočila sa teškim posljedicama usljed uticaja korona – krize, ali čije se boagstvo bez obzira na to procjenjuje na 18,7 milijardi dolara. Dok ga slijedi Ken Grifin sa bogatstvom od 12,7 milijardi dolara.


Ministarstvo porodice, omladine i sporta Republike Srpske podržava vrijedne i ambiciozne ljude Auto-moto kluba (AMK) "Karting" iz Banjaluke, koji žele da iz svog budžeta ulože sredstva kako bi izgradili savremenu karting stazu i učinili je reprezentativnom za takmičenja i treninge, rekla je danas nakon posjete ovom klubu resorni ministar Sonja Davidović.\nOna je novinarima, nakon razgovora sa rukovodstvom AMK "Karting" u banjalučkom naselju Zalužani, rekla da bi nakon završetka radova ova karting staza bila i jedinstvena u BiH.\nDavidovićeva je dodala da će i Grad Banjaluka prepoznati dobru namjeru "Kartinga" i izaći u susret klubu u smislu dobijanja potrebnih dozvola i dokumentacije kako bi oživjeli karting stazu u Zalužanima i afirmisali karting.\nPredsjednik AMK "Karting" Radomir Radukić rekao je novinarima da je ovaj klub spreman da iz svog budžeta izdvoji više od pola miliona KM kako bi najveći grad u Srpskoj postao centar okupljanja ljubitelja kartinga u regionu.\nOdbornik iz Socijalističke partije Srpske u Skupštini grada Banjaluka Darko Milošević rekao je da podržava ovu inicijativu AMK "Karting" i da je gradu potrebna moderna karting staza evropskih standarda.\n"Izgradnjom ove staze, privukli bismo ljubitelje ovog sporta iz drugih opština i gradova i zemalja regiona. Podržaćemo sve dobre inicijative i zajedno sa Gradskom upravom ih rješavati", naveo je Milošević.\nZalužani AMK "Karting" Sonja Davidović


Grad vas poziva da budete dio čarolije: “Banjalučka zima 2021/2022” večeras otvara vrata - BIGportal.ba\n2 Decembra, 2021 2 Decembra, 2021 068\nPridružite se u Parku “Petar Kočić” i uz svečano paljenje novogodišnjih lampica i puštanje lampiona uživajte u čaroliji manifestacije “Banjalučka zima 2021/2022“, koja počinje – večeras, 2. decembra od 19.00 časova”, saopšteno je iz Gradske uprave.\nZabavite se uz koncert sjajne Vanje Mišić i uživajte u brojnim sadržajima, koji vas očekuju kako u Parku “Petar Kočić”, tako i na Trgu Krajine.\nSvi sugrađani koji žele imaće priliku da na štandu Gradske razvojne agencije Banja Luka preuzmu lampione i da ih puste zajedno sa svojim najdražima.\nMnoštvo lampica, novogodišnje jelke, prekrasne dekoracije i posebno uređena kućica Djeda Mraza u Parku “Petar Kočić” su takođe dio čarolije, koja će upotpuniti i uljepšati predstojeće praznike u našem gradu. Banju Luku očekuje i jedna specijalna dekoracija, pa će tako po prvi put u centru grada biti postavljena digitalna jelka.\nPrekrasan ambijent, klizalište, luna-park i sjajna gastro ponuda je samo dio onog što vas očekuje tokom “Banjalučke zime”, koja će trajati do 31. januara 2022. godine.\nPodsjećamo, da će zbog otvaranja manifestacije „Banjalučka zima 2021/2022“, večeras 2. decembra, od 18.00 do 22.00 časa, biti obustavljen saobraćaj u Ulici kralja Petra I Karađorđevića, na dijelu od Ulice Marije Bursać do Aleje Svetog Save.\nZa vrijeme trajanja obustave saobraćaja na linijama javnog prevoza putnika, koje saobraćaju Ulicom kralja Petra I Karađorđevića, dio od Bulevara cara Dušana do Aleje Svetog Save, biće preusmjereni autobusi u Bulevar cara Dušana, Kninska, Vidovdanska, Vuka Karadžića i dalje postojećom trasom.\nTakođe, saobraćaj će na ovom potezu biti obustavljen i u dane vikenda. Obustava počinje u subotu 4. decembra od 9.00 časova i trajaće do ponedjeljka 6. decembra do 5.30 časova.\nZa vrijeme trajanja obustave saobraćaja na linijama javnog prevoza putnika koje saobraćaju Ulicom kralja Petra I Karađorđevića, dio od Bulevara cara Dušana do Ulice aleja Svetog Save, izvršiće se preusmjeravanje autobusa u ulice Bulevar cara Dušana, Kninska, Vidovdanska, Vuka Karadžića i dalje postojećom trasom.\nZa vrijeme trajanja obustava, saobraćaj će biti regulisan i preusmjeravan na propisan način od strane pripadnika Ministarstva unutrašnjih poslova Republike Srpske.